Euskal Herriko Jardunaldi Feministak 1977tik 2019ra - Halabedi\nHalabedi > Podcast-ak > Sozialak > Euskal Herriko Jardunaldi Feministak 1977tik 2019ra\nO no será-Edo ez da izango: Euskal Herriko Jardunaldi Feministak 1977tik 2019ra\n29 urria, 2019 O no será-Edo ez da izango 0\nEuskal Herriko Jardunaldi Feministez aritu gara, Bego Zabala, Anabel Sanz eta Amaia Zufiaren eskutik.\nAzaroaren 1, 2 eta 3an data historikoak datozkigu. Durangon ospatuko dira Euskal Herriko V. Jardunaldi feministak ‘Salda badago!’ izenburupean. Esan bezala, bosgarrenak dira, aurrekoak: 1977, 1984, 1994 eta 2008an izan ziren, lehenengo hirurak Leioako Campusean eta laugarrenak, Portugaleteko EHUko fakultatean ospatu ziren. Beraz, aurten jardunaldiak izango direnez, beste edizioetan murgiltzeko gogoa piztu zitzaigun eta horretarako Euskal Herriko Mugimendu Feministako kideak diren Anabel Sanz eta Bego Zabala izan ditugu gurean. Ondoren, aurtengo edizioko antolakuntzan dabilen Amaia Zufia elkarrizketatu dugu.\nSaiorako oinarri gisa, Edurne Epelde, Miren Aranguren eta Iratxe Retolazak idatzitako Gure genealogia feministak : Euskal Herriko mugimendu feministaren kronika bat erabili dugu.\n← 363: Eran Efrati (ex-soldado israelí y activista antisionista)\n1/04 │ Soul pilulak eta The Magnetophones →


Badok | ‘Esker 1000′ dokumentala\n‘Esker 1000′ dokumentala\nRockarekiko deskonexioa eman dela asko hedatu da azken urte hauetan. Ikus-entzunezko ikasketetan ari diren Arrasateko unibertsitateko ikasle talde batek, hori hala ote den frogatu nahi izan du rockaren belaunaldi guztietako ilustreen testigantzak hartuz, Esker 1000 deitu dokumental honetan.\nDuda horretatik abiatuz, euskal rocka eta musika estiloaren bilakaeran arakatu dute, besteak beste; beti ere, testuinguru soziopolitikoa ardatzean jarriz. Hari beretik, Euskal Irratiek sustaturik, Esker 1000 proiektuan buru belarri ari dira 1.000 musikari biltzeko helburuarekin, 11 euskal rock kantu mitiko eskaintzeko kontzertu berezi batean.\nInformazio gehiago: http://www.esker-1000.eus/eu/


Honela goraipatzen du Mitxelenak (Egan, 1/3-1963) Goikoetxearen trebetasuna jatorrizko poemen lirikotasuna euskaraz jartzekoan:\nIxil-ixillik, liburuaren izenari dagokionez, jardun du lanean Joan Inazio Goikoetxea ¿"Gaztelu" euskal-letretan¿ apaiz jaunak Musika ixilla deritzan liburu mardul au lantzen eta osatzen, eta uste-kabean artu gaitu zenbait euskaltzale ain betea eta biribilla argitara duenean.\nIzan ere, tituluan diona ematen digu eta oparo eman gaiñera. Bi poeta gaztelau artu ditu, ospatsuak biak eta ongi ezagunak, nor bere bidetik erdal-lirikaren goi-gañetara eldu direnak. Geienen ustez, beintzat, neroni ondotik darraiela.\nFray Luis'en amar olerki eta San Juan de la Cruz'en zortzi jo ditu begiz Gaztelu'k eta euskal-neurtitzetan eman. Nolako trabak eta oztopoak arkituko zituen bidean, ezta gaitz igertzen. Izkuntza bateko bertsoak edozein besteko bertsoetan itzultzea eginbide larria da beti eta gutxi batzuek baizik onduko eztutena. Orretarako bear du biurtzaileak "anapoeta" izan, Unamuno'ren itzez esateko, poeta ez ezik: ots, ber-egillea edo ber-sortzaillea. Ezpaita aski, prosaz bezala, besteren itzen muiña eta mamia adieraztea: aren itzen musika ere, eta ez musika ixilla, belarriek suma dezaketena baizik, nolabait ere berritu bear baita beste soiñugaillu baten bitartez.\nGaztelu'k, gaiñera, txistu edo alboka zaarrari egokitu bear zion flauta aberatsaren soiñua eta doiñua, ezpaitago gure izkuntza bestea bezain landua. Fray Luis'en poemak, bere bakuntasun engañagarrian, eztira tradizio luze batek metatu dituen eun milla jakite izkuturen lorea eta bits bikiña baizik: San Juan'enak, berriz, mistikaren bidexior illunenetan barrena garamazkitelarik, maitasun-kanta profanoaren oiartzun bizia dira maiz, misteriozko alkimia baten bidez jainkozko biurtua.\nEzin abia gaitezke Gaztelu'ren lana ahapaldiz-ahapaldi neurtzen eta ebasten. Aski eta geiegi da esatea gutxitan baizik eztiola iruzur egiten bere itzulpenak aurrean duen eredu goitarrari.


Hormak arrosaz pintatzea giro erromantikoa edo landatarra sortzeko | Consumer\nHormak arrosaz pintatzea giro erromantikoa edo landatarra sortzeko\nBere tonuen aukerak ezagutzea\nDekorazioan, arrosa kolore horretatik ihes egiteko joera dago, eman dezakeen "cursi" sentsazioagatik; izan ere, tradizionalki, aldaera kromatiko hori haurren eta emakumeen generoarekin lotutako guztiari lotzen zaio. Horrek guztiak arrosaren eta giro eta egonaldiaren arteko konbinazio egokia baloratzea besterik ez du egiten.\nKolore hori hautatu behar da giro erromantikoa eta landatarra eman nahi zaien etxeko eremuetarako. Dena den, tonu-mota ugari daudenez, sentsazio desberdinak sortzen dira eta pertzepzioa aldatu egiten da. Hala, honako hauek bereiz daitezke:\n– tonu hotzak: urdinaren zati handi batekin nahasita daudenak hegoaldera begira dauden geletan erabili behar dira. Komeni da barietate hori espazio txikietarako eta dosi txikitan uztea.\n– Tonu beroak: laranja edo horia nagusitzen dira, eta sentsazio atsegina sortzen dute. Tonalitate hau aukeratu iparraldera begira dagoen eta argi natural gutxi duen gela badu.\nOhar txiki horiekin, badaki etxeko gelaren bat arrosaz margotzea komeni zaion, neskaren gelatik kanpo.\nArrosa kolore pintar-eu


Kiara Angulo: "Testuinguru zail honetan ikasleei ikasketekin jarraitzeko erraztasunak eta baliabideak eskaintzea izan da gure helburua" - Azpeitia - uztarria.eus\nKiara Angulo: "Testuinguru zail honetan ikasleei ikasketekin jarraitzeko erraztasunak eta baliabideak eskaintzea izan da gure helburua"\nUztarria.eus 2020-05-07 14:05\nKiara Angulo, UIBko kidea.\nKoronabirusaren testuinguruan ikasleek izan ditzaketen zailtasunei eta beharrei elkartasunez erantzuteko apunte bankua eta errefortzu eskolak jarri ditu martxan Unibertsitateko Indar Batasunak (UIB), DBH, Batxilergo eta unibertsitateko lehenengo mailetako ikasleei zuzenduta. UIBko kidea da Kiara Angulo (Urrestilla, 2001).\nZer da UIB?\nUnibertsitateko hainbat langile sektoreren –ikasle, irakasle, garbitzaile, ikerlari...– interesen defentsan aritzen den eragilea da UIB, eta sektore horietako pertsonen indarrak batuta, borrokarako indarrak biderkatzea nahi duena.\nCOVID-19aren testuinguruan Ikasle Babes Sarea jarri duzue martxan. Zer dela eta?\nKoronabirusaren pandemiaren ondorioz hezkuntza arloan hartutako neurriek eragin handia izan dute ikasleongan, eta zuzenean kaltetu gaituzte. Unibertsitateak ixten hasi zirenean ohartu ginen ikasleok ikasketak aurrera eramateko zailtasun ugari izango genituela. Hori ikusita, ikasleok elkarrekin lan egiteko eta elkarri laguntzeko zerbait egin behar genuela erabaki genuen. Testuinguru zail honetan ikasleei ikasketekin aurrera jarraitzeko erraztasunak eta baliabideak eskaintzea izan da gure helburua, eta horretarako jarri dugu martxan Ikasle Babes Sarea. Izan ere, jakinekoa da zenbait ikaslek zailtasunak izango dituztela egoera honetan ikasketak aurrera ateratzeko, besteak beste, etxean baliabide nahikorik ez duelako edo klaseetan jasotako informazioa nahikoa ez delako beraientzat. Unibertsitateko ikasleak garen arren, Batxilergoko eta DBHko ikasleengana ere iritsi nahi izan dugu, ahal dugun neurrian haiekin lan egiteko eta laguntzeko.\nIkasle Babes Sarearen barruan, apunte bankua eta ikasketetarako errefortzu eskolak eskaintzen ditu UIBk. Zertan datza adar bakoitza?\nAlde batetik, apunte bankua sortu dugu. Edonor sar daiteke bertara eta edonork eskura ditzake bertan zintzilikatutako edukiak. Aldi berean, edozein pertsonak egin dezake ekarpena apunte bankuan. Lanak edo apunteak kolektibizatu edo partekatu nahi dituenak UIBrekin harremanetan jarri besterik ez du. Bestetik, DBHko eta Batxilergoko nahiz unibertsitateko ikasleei ikasketekin dituzten zalantzak argitzeko edo azterketak prestatzeko ikasketa laguntza eskaintzen du UIBk. Unibertsitateko ikasleak edo unibertsitateko ikasketak amaituta dituzten gazteak dira errefortzu edo laguntza eskolak ematen ari direnak. Ikasgai ugaritan eska daiteke laguntza: fisika, kimika, teknologia, marrazketa teknikoa, biologia, geologia, matematika, euskara, gaztelania, ingelesa, frantsesa, latina, grekera, filosofia, historia, artearen historia, ekonomia eta geografia.\nNolako harrera izan du egitasmoak?\nHasieran, ez zen erraza izan unibertsitateko gradu guztietako apunteak lortzea, jendea pixkanaka hasi baitzen edukiak elkarbanatzen. Baina gaur egun bestelakoa da egoera. Ikaragarria da zenbat eduki bildu den denbora motzean, eta orain ezagutzen ditudan gradu ia guztietako materiala dago eskuragarri apunte bankuan. Ikasketetan laguntza eskaintzeko boluntarioei dagokionez, Ikasle Babes Sarea martxan jarri genuenean 100 boluntario inguruk eman genuen izena eskolak emateko. Kopuru handia iruditu zitzaigun hasieratik, eta denborarekin gero eta jende gehiagok eman zuen izena. Era berean, asko izan dira ikasketetarako laguntza eskatu duten ikasleak; ikasturtea aurrera joan den heinean, nabarmen hazi da kopurua.\nIkasle Babes Sarea martxan jarri genuenean oso urduri geunden. Esperientzia berria zen, eta ez genekien jendeak nola erantzungo zuen egitasmoaren berri izandakoan. Aldi berean, bagenekien proiektua aurrera ateratzeko ezinbestekoak izango zirela Euskal Herriko txoko guztietako ikasleen ekarpenak. Orain gustura gaude, eta oso pozik egindako lanarekin nahiz Ikasle Babes Sareak izan duen harrerarekin.\nIkasleek zein arlotan eskatu dute laguntza gehien?\nMatematikan eta fisikan. Azken asteotan matematikan laguntzeko boluntario gehiago behar izan ditugu, eta berriro ireki dugu izen ematea. Matematikan nahiz fisikan laguntzeko eskaera ugari iritsi diren arren, beste ikasgai batzuetan apenas egon da eskaririk, marrazketa teknikoan edo teknologian, esaterako.\nEta hizkuntzen arloan, handia izan al da eskaria?\nNi hizkuntzen arloko boluntarioa naiz, eta orain arte nahiko ondo moldatu gara errefortzu eskolak emateko, ez baitira eskari asko egon. Dena den, denbora eskatzen du hizkuntzetan laguntzeak. Izan ere, hizkuntza bati edo besteari lotutako laguntza eskatzen duten pertsonek ez dituzte zalantza zehatzak izaten, matematikan edo fisikan izan ohi dituzten bezala. Hau da, hizkuntzetan laguntza behar dutenek hizkuntza barneratzeko edo ulertzeko zailtasunak dituztelako eskatzen dute babesa. Hori dela eta, laguntza emateko modua ere desberdina da, eta jarraikortasun gehiago eskatzen du.\nAzterketa garaia iristear da, eta zuek ere, unibertsitateko ikasleak izanik, azterketetan murgilduko zarete. Laguntza eskaintzen jarraitzeko asmoa al duzue?\nBoluntario lanetan gabiltzan ikasleen gehiengoa Euskal Herriko Unibertsitateko (EHU) eta Nafarroako Unibertsitate Publikoko (NUP) ikasleak gara, eta laster hasiko gara azterketekin. Azken asteetan nabarmen egin du gora laguntza eskatu duten ikasleen kopuruak. Duela aste batzuk hasi ginen egoera horri nola erantzun pentsatzen, denboraz larriago ibiliko garela jakitun. Beraz, hausnartzen egon ginen, zer egin pentsatzen… Azkenean, ahalegina egitea erabaki dugu eta laguntza eskaintzen jarraituko dugu, nahiz eta gu ere azterketetan murgilduta egongo garen.\nIkasle Babes Sarea martxan jartzearekin batera, testigantza kanpaina abiatu zuen UIBk Euskal Herriko hainbat campusetan. Zein helbururekin?\nEHUko eta NUPeko fakultate guztietan egin genuen testigantza bilketa, baita inkesta bat ere. Inkesta hori fakultate guztietako ikasle guztiengana iristeko ahalegina egin genuen. Horren helburua zen unibertsitateko ikasleok egoera hau nola bizitzen ari garen jakitea, hezkuntza esparruan hartutako neurriek nola eragin diguten ezagutzea eta zailtasunak izatekotan horiek identifikatzea, ondoren horiei nola erantzun pentsatzeko eta behar izatekotan defentsa mekanismoak edo eskaerak martxan jartzeko.\nInkesten emaitzak desberdinak dira campusaren arabera, baina ondorio gehienak berdinak dira. Ikasleoi lan karga asko handitu zaigu konfinamendu garaian, eta egun batetik bestera ebaluazio irizpideak aldatzen dizkigute; gaur gauza bat esan, eta bihar bestea. Hori gutxi balitz, azterketekin zer gertatuko den oraindik ez dakigu. Testigantzen eta inkesten emaitzek erakutsi dute EHUko nahiz NUPeko ikasleen gehiengoaren egoera orokorra hori dela. Beraz, eskariak egin ditugu hainbat campusetako fakultateetako Dekanotzetan. Nik EHUren Gasteizko (Araba) campuseko Letren Fakultatean ikasten dut, eta han, esaterako, eskari zehatzak egin ditugu: ikasgaiak gainditzeko behar den batez besteko nota jaisteko eskatu dugu, baita oraingo emaitzek ez dezatela eragin aurrez gainditutako ikasgaietan ere. Horrez gain, nota altxatzeko aukera emateko eskatu dugu. Fakultate bakoitzeko Dekanotzan egin ditugu eskaerak, jakin badakigulako haiei dagokiela ebaluazio irizpideak zein izango diren erabakitzea. Badakigu irizpideak aldatzea ez dela ezinezkoa. Andaluzian, esaterako, adostu dituzte neurriok.\nAzpeitian antzeko zerbait egin dute, ezta?\nHala da, bai. Azpeitiko Ikasle Autodefentsa Sareko kideek Batxilergoko ikasleen ebaluazio irizpideak aldatzeko eskatu dute, beraiei ere eragin baitiete hezkuntza arloan hartutako neurriek. Txalogarria iruditzen zait egiten ari direna, eta pozgarria iruditzen zait institutuan horrelako eskariak egiten hastea. Ikasleak antolatzea ezinbestekoa da helburuak lortzeko. Zentzu horretan, lan ikaragarria egiten ari direla uste dut.\nApunte bankuaz eta ikasketetarako laguntzaz gain, ba al duzue beste proiekturik esku artean?\nIkasle Babes Sarea koronabirusaren hedapenaren eta salbuespen egoeraren testuinguruan sortu genuen, baina horri heldu aurretik beste hainbat lan ildo eta proiektu genuen esku artean. COVID-19a iritsi aurretik, unibertsitateko tasak merketzeko eta bekak hobetzeko kanpaina bat jarri genuen martxan Euskal Herriko campusetan. Unibertsitatera itzultzean berriro helduko diogu horri. Ikasturtean zehar, berriz, beste hainbat aldarri egin dugu. Letren fakultatean, esaterako, ez da borroka zehatzik jarri martxan, baina gure aldarria indarrak batuz gaitasunak biderkatu denez, beste fakultateetako ikasleen borroketara batu gara; esaterako, Arte Ederren fakultateko ikasleek hasitako borroka babestu dugu. Haiek 600 euro ordaindu behar izaten dituzte oinarrizko materialagatik urtero, eta hori alda dadin eskatzen dugu. Unibertsitateko garbitzaileen grebak ere garrantzia handia izan du azken hilabeteetan, haiekin batera mobilizatu baikara. COVID-19ak haien borroka itzalean laga badu ere, itzuleran ondoan izango gaituzte.\nUnibertsitateko ikaslea izanik, nola eragin dizute lehen pertsonan hezkuntza arloan hartu dituzten neurriak?\nGasteizen martxoaren 9an itxi zituzten unibertsitateak. Lehen unetik nabaritu zen urduritasuna irakasleengan zein ikasleongan, guztiontzat baitzen egoera berria eta ezezaguna. Hasieran bi aste iraungo zuen zerbait izango zelakoan geunden, baina bi hilabetez luzatu da jada. Irakasle askok hasieratik jarraitu dute eskolak ematen. Beste batzuek, aldiz, ez dute klaserik eman duela gutxira arte, azterketen atarian izan arte. Lan karga ikaragarri handitu digute. Ez dute kontuan hartzen zein baliabide ditugun lanak egiteko. Horrez gain, egoera honek indibidualismoa ikaragarri sustatu du. Ez dago ikaskideekin elkarlanean aritzea bezalakorik zalantzak argitzeko, iritziak partekatzeko, elkarrekin lanak egiteko.


Aulestiko Udala Energia Plan Integratua garatzen ari da - Lea-Artibai eta Mutrikuko Hitza : Lea-Artibai eta Mutrikuko Hitza\nAulestiko Udala Energia Plan Integratua garatzen ari da\nKlima aldaketa arintzeko eta horretara egokitzeko proposamenak jasoko dituzte Plan Integratuan. Udalak herritarrei galdetegi bat banatu die euren iritzia jakiteko.\nAulestiko Udalean Udal Energia Planaz garatzen hasi ziren 2020ko apirilean. Orain haratago joan eta Plan Integratua garatzea erabaki dute, eta hori herritarren parte hartzeagaz egingo dute.\nEnergia plan soil batek klima aldaketa aritzeko ekintzak biltzen ditu, eta plan integratuak, berriz, klima aldaketa arintzeko eta horretara egokitzeko proposamenak ere jasoko ditu. “Hasiera batean Energia Plana egitekotan egon ginen; batez ere, energia berriztagarrien inguruan hasi ginen lanketa egiten. Gero, hori garatzen joan ahala, adostu genuen Energia Plana barik Plan Integratua egitea. Plan Integratua askoz ere zabalagoa da. Energia berriztagarriak soilik barik, basogintza eredua, hondakinen kudeaketa, garraioa… bertan txertatuta geratzen dira”, azaldu du Jone Antsotegi Ikazuriaga Aulestiko alkateak.\nAulestik urteak daramatza eraginkortasunaren arloan askotariko ekintzak burutzen,eta plan honek ekintza horiek izan duten eta ekintza berriek izango duten eragina «baloratzea ahalbidetuko» duela zehaztu dute. Gaur egungo egoera kontuan hartuta, “udalerri mailako datuen zerrenda edo inbentario bat egitea” ahalbidetuko du planak.\nUdalak bere garapenean zehar herritarren iritziari garrantzia handia eman nahi diola nabarmendu dute udal ordezkariek, eta horregatik galdetegi bat banatu dute, eta hori betetzera animatu dituzte aulestiarrak. Bertan, datozen urteetan jasangarritasunaren arloan, hau da, klima aldaketa arintzeko eta horretara egokitzeko ekintzak proposatzeko aukera daukate herritarrek.\nAulestiko Plan Integratuak gutxienez 20 urterako ibilbidea finkatuko duela jakinarazi dute, eta Europar Batasunak ezarritako helburuak betetzea izango du helburu\nGaldetegia udal aldizkariagaz batera banatu dute, eta gehiago behar izanez gero, idazkaritzan zein udalaren webgunean eskuratu ahal dira. Bete ostean, idazkaritzan, liburutegian edo udaletxearen arkupeko buzoian utzi daitezke eta posta elektronikoz administraria@aulesti.eus helbidera ere bidali daitezke. “Herritar batzuk seguru asko dakitela dakitela gai honi buruz. Plana aurrera eroaten hasi ginenean planteamentu batzuk bagenituen, baina proposamenak jaso nahi genituen planean sartzeko. Plan horretan egin ahal diren ekintzei edota dauzkaten ideiei buruz proposamenak egitea eskatu dugu”, adierazi du alkateak. Galdetegia anonimoa dela azpimarratu du, ez dute eskatzen izen-abizenak zehaztea. “Bakarrik proposamenak jaso nahi ditugu. Nahi duenak izen-abizenak eman ditzake, baina printzipioz anonimoa da, jendeak parte hartzea nahi dugu-eta. Aurrera begira ere segituko dugu hau garatzen eta herritarrei parte hartzeko aukera emango diegu”.\nUrtetik urterako jarraipena. Aulestiko Plan Integratuak gutxienez 20 urterako ibilbidea finkatuko duela jakinarazi dute, eta Europar Batasunak ezarritako helburuak betetzea izango du helburu. Urtetik urterako jarraipena eginez, udalerriaren argazki edo erradiografia aterako dute eboluzioa nolakoa den aztertzeko eta egingo diren ekintzen inpaktua ebaluatzeko. “Berotegi efektuak sortutako klima aldaketak ekarriko dituen ondorioetara egokitzea, isuriak murriztea bezaien garrantzitsua izango da, datozen urteetan azaleratuko diren kalteak saihestezinak baitira lurrak duen inertziagatik”.\n2008an Europar Batasunak finkatutako 20/20 helburuak betetzeko konpromisoa hartu zuten Araba, Bizkai eta Gipuzkoak orain dela urte batzuk. “Itun honek 2020rako helburuak finkatu zituen, eta urte hori pasatuta, esan dezakegu Euskadik ez dituela bete itunean eskatu ziren eskakizunak”. Gogoratu dute 2014ean, Europar Batasunak helburu berriak finkatu zituela 2030erako, eta garapenaren egoera ikusita, 2018an helburu “zorrotzagoak” zehaztu zituen. Besteren artean, Berotegi Efektuko Gasen isuria %40 murriztea, energia berriztagarrien ekarpena kontsumoaren %32 izatea, eta energia primarioaren kontsumoa %32 murriztea ezarri zituen.


Joker Poker - Eskuak, Joker, Esan Nahi Du: Nola Poker Play Eta - Poker AI Helper. Online aholkulari irabazi!\nAdibide gisa, Amerikar bat poker, Eta Joker poker\nOsatzen da frantziako joko txartelak Bi gehiago txartelak gehitu ziren Erregularra Oct\nHau da, Joker aipatzen dira.\nKomodin bat erabiltzen da asko Jokoak non arauak txartela izango Da ordezkatu beste bat. Komodin da, ez du balio, Baina edozein izan daiteke sekta, Eta kolore joko da hartu. Bertsio klasiko Joker, adibidez, erabiltzen Ez bada dirua joan da.\nBadira, hala ere, batzuk poker Mota, non mapa hau da, Funtsezko papera jokatu.\nBadira ere, zenbaki bat online Poker gelak interneten eskaintzen duten Play poker Joker, baina ez Dago bat ñabardura. Bada ari zaren enpresa bat, Bizi, bost-txartela marraztu poker Bat Joker eta turntable, ondoren, Online poker partida bat Joker Eta aurka jokatu banatzaileak. Eta, probabilitate guztiak, Karibe poker Arauak betez eta arauak. Joker da ingelesez itzulita bezala,"Joker,"horrez gain, hipotesi hori"Dibertigarria"; baina mapa historia, Jakintsu uste du epe bat Da alemaniako etimologia ditu. Arraro irudi bat clown, hau Da, desberdina jokoa Jokerkaarten, eta Bestea, apaindutako mapak. Hala ere, clown, eta erregearen Auzitegi zen, ia menderaezinak, eta, Beraz, izan zen, Joker, jokoa Poker, indartsuena mapa azpitik. Eta ondoren dator fun zatia: Koloretako Joker da, zenbait kasutan, Jokoak bakoitzean bladworm eta betaurrekoak Pack, eta izango rola jotzen Beltz bat Club, eta Muinoan.\nHau da, kolore hori du Lehentasuna, eta the black to The top.\nBaina, kasu gehienetan, bada, enpresaren Poker jotzen du, Joker, dira, Biek gauza bera, eta beltza Da, eta guztiz konbinatuak, bakar Bat gorria palo. Horietako batzuk are urrunago joan Eta erakutsi, baina ©©i jokoa. Duzu, nahiz eta izango da Oso gogorra poker, diseinua, bildu, Handitzen bi, eta hori izango Da automatikoki handitzeko fun eta Ezusteko jokoa. Joker poker da eginkizun bat, Izan da eskuetan jokalari indartu Nahi da. Gisa ikusi ahal izango dugu Ohiko poker bost txartelak dugun"Joker, bakoitzak txartel bat da, Goi-pare batzuk hartu ahal Izango da itxaropentsua badirudi. Edo, baduzu pare bat batekoak Zure eskuan, eta batzuk ahulagoa Da, eta sorrera"freaks"- gero Bat izango da, etxe osoa Amaitu da. Itxura izango du, nahiz eta Freskoago"fun"baxua-pilota partidak Izango ordezkatu gazteagoa sekta.\nEta laua da ordena hautatzeko Erabili behar den ala flash-En"joker", zein da gehien Erabiltzen den.\nEz du axola, bizkarrean, antzeko Aldakortasun batean kookcombinaties. Hasieran, merezi du ahalegina antzezlan Bat egin partekatu, bi mota joker. Bere mekanikari da, modu askotan, Oso antzekoa da, bezala guztiak Pokerdisciplines, baina in online poker Joker bat da, eta ia Aldaera bat hondartzak Karibeko, jokoa boksspel. Independente bertsioa, da, funtsean, bost-Txartela marraztu poker. Online poker Joker eta joko Bat da, ari da jokatzen Bat ©©n edo gehiago jokalari Aurka banatzaileak.\nBide batez, arauak nahiko erraza To play\nEsleipena, buelta jokalari ante pot, Bete dealer ez eta, ondoren, Jokalari bakoitzak landu da, bost Txartelak izan dira landu, eta Banatzaileak agerian bigarren txartela.\nHelburua jokalari-talde boteretsuena da Konbinazio, eta banatzaileak du, modu Batean edo bestean. Edo, opari gisa, edo bat Truke-txartelak, van ©©i-to-bost. Aldaketa-da independentea Ante apustua, Apustu kopuru estimatzen da. Ondoren, truke, jokalariari pasatzen edo Txartelak ideal bi baloratzen Dute - Kasu honetan, karta ireki dira, Joker bat bezala erabili daiteke orrian. Bada, banatzaileak lortzen konbinazio bat, Jokalari Ante irabazi, baina ez Da arazoa esku artean. Bada, bera dealer bezala, ahula, Irabazteko jokalari jarraiki payout ordutegia, Eta, gainera, eskaintzen Ante atzera. Bestela, bada, jokalari, guztiak apustuak galduko. Alde batetik, konbinazio kicker txartela Partida bat da, apustua aldez Aurretik hurrengo zatiketa. Horrez gain, casino eskaintzen arraroa Poker aldaera. Joker eta Kim, Bakoitza karta Bat izan daiteke"wild card,"Bezala dira. Hori izango da, ausaz aukeratutako Botoi bat sakatu, zein, noiz Indizea suposatzen da. Eta aukera bat da, izan Daiteke dealer bat du aurre-Txartela, esaldia"dealer-en"gora txartela. Beste ezaugarri metodo hau da, Gisa"Joker,"eta bera sectarian Pare maiteminduko da, kasu honetan, Horietako bi bikoteka, eta ez Altuena bat sailkapenean bikoizten gainerako deitura. Bost-txartela marraztu poker bat Joker eta arau-multzo bat Pixka bat desberdina da: bost-Sei jokalari boterea elkar. Horietako bat da, banatzaileak, eta Hori izan da txandaka karta atera. Eskema da berdin: jokalari bakoitzak Landu da, bost txartelak, eta Libratu horietako bat ©©n, dozena Bat eskuragarri daude. Bi multzo dira"basa-txartelak"Emateko txartelak dira nahikoa guztiontzat. Denean rolak dira, behin gai Apustua eta apustuak txandan, berriro Bildu dira, eta entzun du, Batez ere eskuetan, beste norbaitek,"Joker"da, edonola ere, ahalik Eta etxe handi bat.\nHerdoila aukera ere eskuragarri dago.\nEzaugarria da Bera armairuak bezala, Classic poker eta Joker poker. Hasita handi bat, karta pare, Eta Batekoa eta Erregea, eta, Ondoren, batzuk gehiago, eta bi Bikote karta balio berekoak, eta Multzo bat bera, eta bera Bereko hiru karta deitura, errepide-Bost orriak kategoria, bost karta Palo bereko, eta, oro har, Etxe-multzo eta horietako pare bat.\nGoi-mailako konbinazioak lau-©©i-Disko-in-a-errenkadan, zuzen Bat, bat hustu bost, in ©©i diskoak ilara batean, eta Gehien ekitaldi berezi-hustu piano-Har dozena bat batekoak.\nBaina harreman gorenak konbinazioa joker Txartelak-lau batekoak eta"hori Da, dibertigarria.\nZer da gehiago, printzipioa bost Dira bereko hustu ezaugarri orri Erritmoak edozein esku poker Joker! Agian gehien dramatikoa aldakuntza banaketa Denean, jokalari bat Flash batean, Errege, harrapatzeko bere aurkariak, hiru Batekoak eta pare bat"Joker"prozesuan.\nAntilopeak harreman Joker ere posible Da bi jokalari bera izan Konbinazioak, baina ©©n eta jokalari Bat"joker"bere eskua, eta Beste jokalari ditu bakarrik aurre Egiteko paper. Kasu honetan, bigarren jokalari abantaila Bat du. Badira ere aldaera hori"maitasuna"Da, kasuan straatcombinatie eskuratu ahal Izango duzu txartelak eskua ez Behera hautsi. A classic poker: Hold 'em, Omaha, Omaha, zati batean, Stud Edo Razz, lowball, eta baina-Differenti"ren, zer talentu handiko Jokalaria, eta aukera jakin konbinazioak Eta horren arabera, agertzen da, Bat edo gehiago, hainbat esku-konbinazioak. Poker Joker bi, zehatza izan Behar du, zerbait da hori Lortzen hurbil, beraz, ez da Guztiz ausazko. Hau da, zer zoriona da, trinketa. Eta are gehiago esperientziadun jokalari, Eta esku sendoa, baten kasuan, Bat-bateko aurrezteko aldean hasibe Bat da, pare bat basa-Txartelak eskuan.\nнай-Добър Калкулатор На Покер\npppoker deskargatu aplikazioa zure ordenagailuan nola egin bot bat poker jolasten poker prompter online pppoker berrikuspen pokerbros berrikuspen poker foroa robot deskargatu PC pppoker pppoker download upoker download pppoker net download


Garagardoa – BARRETARTIA\nGaldera: Garagardoa gustuko duzu? Ez? Zein motatakoa? Zein da garagardoa hartzeko zuretzat unerik onena?\nZURITOa izen euskaldunetan euskalduna dela usteko duzue, baina bai eta zera ere! Izena Cordobako torero baten ezizenetik dator: Gabriel de la Haba Vargas «Zurito». Bere aitonak begi inguruan orbain zuriak zituen, uso zuriten antzera. Donostiako koadrila batek 60. hamarkadan peña bat zuen toreatzaile honen izenarekin, eta kaña erdia ateratzeko eskatzen hasi ziren, eta Zurito izena jarri zioten. Atera zurito bat, mi arma!\nGaragardoa historikoki emakumeen edaria izan da. Asmatu zenetik (8.000 urte), emakumeen esku geratu zen bere produkzioa. Egiptoko faraoien garaian ere horrela zen, eta beraiei esker garagarra maltan bilakatu zen, hau da, hartzigarriak diren azkukrean bihurtzen da. Piramideetako langileei ere garagardotan ordaintzen omen zieten (mozkortzeko eta ez kexatzeko). Erromatar garaian ere emakumeen esku, eta baita Erdi Aroan ere. Iraultza industrialean orduan emakumeak bigarren mailan geratu ziren.\nZenosilikafobia, baso hutsari beldurra edukitzea da. Beldur hau duten pertsonak aurkitzea erraza da sagardotegietan eta kintoen afarietan. Fobia izango dute, baina beti nahiago izaten dute edalontzia beteta ikusi 😉\nGaragardoa tamainan edaten dutenek bihotzekoak emateko aukera gutxiago dute, kolesterol txarra eta odol koagulazioa murriztu egiten dituelako. Horretaz gain, bataz beste, garagardo edalontzi batek 90 kaloria izaten ditu, beraz, ez du hainbeste gizentzen eta fibra asko du. Tamainan edatea esan dut, e? 2- 3 kaña eguneko.\nGaragardoa cannabisaren lehengusua da. Garagardoari zaporea ematen dion lupulua cannabaceae familiakoa da, marihuana landarearen antzera. Bat baino gehiago saiatu izan da familiako biak garagardo batean jartzen, baina nola esan… nazkagarria dago eta esperimentua ez da ondo atera.\nZure autoari bota garagardoa. Brewtroleum Zelanda Berriko garagardotegi batek merkatuan jarri duen produktu berria da. Garagardoaren produkzioko hondakinak hartu eta bioerregai bat sortu du. Erregai honek %8 karbono dioxido gutxiago sortarazten du. Gasolindegira iristean horrelako zerbait aurkituko genuke.\nBikingoen arabera, hiltzen zirenean paradisura joaten ziren, Valhalla-ra, eta han zer aurkituko zuten? Eternitate guztirako garagardoa bere errapeetatik emango zien ahuntz erraldoia (Heidrun). Ba ez dago gaizki bikingoen paradisua, ezta? Lasai egon, euskaldunentzat prest daukat eta gure propioa. Bikingoek ahuntza? Ba guk Akerbeltz!\nEntrada anteriorBesarkada motak


Petronor, erregai fosilak gelditu!\nGaur Klima Larrialdiaren Nazioarteko Eguna dela-eta, Muskizeko kideek Petronor birfindegiaren aurrean salatu dute Euskal Herriko enpresa kutsakorrena izanda ere, trantsizio ekologikorako Europako funtsetatik dirutza jasoko duela bere jarduera pozointsua ezbaian jarri gabe.\nIaz 143 milioi euroko irabaziak izan zituen enpresa berdez mozorrotu nahi dute herritarron bizkar negozioa egiten segitzeko.\nOspatzeko ezer ez! Gora Herriak\nGainbeheran dagoen espainiar inperialismoa eta kolonialismoa salatzeko kanpaina. Espainiar kolonialismoak zapaldutako herri ezberdinaketako kideok elkarlanean antolatu dugu ekimena izan da.\nOsasungintzan inbertsio gehiago. Militarrak kanpora!\nPandemiaren aitzakiarekin, Espainiako militarrak sartu dizkigute nonahi, bizitza publikoaren militarizatzea eta Espainiarekiko menpekotasunaren beharra irents ditzagun. Lehen, desinfektatze lanak egitera ekarri omen zituzten. Oraingoan, Covid-19aren aztarnari lanak egitera omen datoz.\nNafarroa intsumisioaren lurraldea da. Hamaika aldiz esan du, ozen esan ere, ez duela militarrik nahi, ez duela militarrik behar.\nHerritarrak erdigunean jarri behar dira, herritarren zaintza bermatu. Horretarako, osasungintzarako baliabideak behar ditugu, enplegu publikoa sustatuko duten neurriak.\nHaserre-gaua Espainiako Gobernuaren Ordezkaritzaren aurrean, espetxe-politika kriminal hau geldi dezan exijitzeko\nKezkatuta gaude. Haserre. Espetxe-politika kriminal honek 49 euskal herritar hil ditu. Horregatik, aski dela esan diogu Espainiako Gobernuari. Gobernuaren Bilboko Ordezkaritza Ordearen aurrean pasa dugu gau osoa eta erabaki politikoak berehala har ditzan exijitu diogu. Orain.\nGora baskoiak! Gora herria!\nGure herriak bere historia ezagutzea merezi du. Gure herria bere historiari zor zaio. 778ko abuztuaren 15ean, Iruñea erretzetik zetorren Karlomagnoren ejerzitoa segatu eta bere iloba Errolan hil zuten baskoiek Orreaga inguruko basoetan. 1967tik gaur arte, Errolanen omenezko monumentua dago Ibañetan, eta hura garaitu zuten baskoien arrastorik ez. Ibañetara igo gara, inbasorearen aldeko monumentu hau eraldatzera, baskoion aldeko monumentu bihurtzeko. Monumenturik behar izatekotan, gure lurra defendatu zutenek merezi dutelako, eta ez Errolanek.\nArturo Kanpionek 1880an transkribatu zuen bezala: "Iruzkiak argizen tu mendiak. Garaitua Karlomano iyes doaye. Herritarrak, haur zein heldu, danzan ai diré kóntentuz beteik Ibañetan. Inbasorerik ezta Euskal Herrian, eta menditarren irrintziak eiltzen diré zeruetaraño".


"Legez kanpokoak dira Auzitegi Nazionalean hartu diren erabaki asko" | Politika | Berria\nJavier Mira (Valentziako Unibertsitateko irakaslea)\n"Legez kanpokoak dira Auzitegi Nazionalean hartu diren erabaki asko"\nEzker abertzalearen erakunde eta inguru sozialaren aurka erabili den zuzenbideak helduleku juridikorik ez duela dio Javier Mira Benavent irakasleak; etsaiaren aurkako zuzenbidea dela dio.\nJavier Mira Valentziako Unibertsitateko irakaslea. Rafa Gil\nJokin Sagarzazu - Valentzia -\nValentziako Unibertsitateko bulegoan hartu du BERRIA Javier Mira Benaventek. Sumatzen da irakaslea dela eta gertutik jarraitzen duela Euskal Herriko egoera. Alboan du Zigor Kodea, eta bere azalpenak hainbat adibiderekin ilustratu ditu. Espainiako Auzitegi Nazionalaren jarduna ikertu du azken urteetan, eta auzitegi horrek arlo politikoan izan duen eragina oso kaltegarria izan dela dio. Luze eta zabal mintzatu da kazetariarekin, unibertsitateko eskola bat ematen arituko balitz bezala, oso modu didaktikoan.\nEspainiako Gobernuak eta PSOEk diote egungo egoera epaileek eta poliziek eginiko lanaren emaitza dela. Ados zaude horrekin?\nEgungo egoerara, bereziki, iritsi gara ETAk eta ezker abertzaleak eginiko alde bakarreko urratsen bidez. Ezin da amaitu ETA bezalako erakunde baten jarduna polizien eta epaileen lanarekin bakarrik. Alde bakarreko urrats horiek erabakigarriak izan dira; ez dago beste modurik, gainera.\nZer balorazio egiten duzu prozesu honetan Espainiako Auzitegi Nazionalak izan duen egitekoaren inguruan?\nETAren jardunaren eta ezker abertzalearen inguru ideologiko eta politikoaren aurka egiteko estatuak erabili duen arietea izan da Auzitegi Nazionala. Erabakigarria izan da. Auzitegi espezializatua izan da. Emergentziazko zigor legedi bat ezarri du, eta horrek eragin du oinarrizko hainbat eskubideren suntsipena, bereziki parte hartze politikorako eskubidearena. Auzitegi Nazionalean hartu diren erabaki asko legez kanpokoak izan dira.\nAuzitegi horrek gobernuaren lekua hartu duela uste duzu?\nNik uste dut baietz. Ez dakit koordinaziorik egon den gobernuaren eta Auzitegi Nazionalaren artean, baina haren jarduna bateragarria izan da gobernu ezberdinek ezarri dituzten estrategiekin. Instrukzio epaile jakin batzuek, bereziki 5. instrukzio epaitegiko burua izandakoak [Baltasar Garzon] eginiko lana bateragarria izan da gobernuen jardunarekin.\nEsan nahi duzu bultzada politikoa egon dela auzitegiaren erabaki batzuen atzean?\nEz dakit. Ez daukat daturik. Baina bai bateragarriak izan direla.\nEta beste egiteko bat izan dezake orain?\nAuzitegiaren egungo osaketa dela-eta, oso zail ikusten dut hori. Egia da azken erabakietan aldaketa txiki batzuk ikus daitezkeela, baina egungo osaketa eta araudia ikusita, zail ikusten dut.\nAldaketa txiki bat nabari duzula diozu: zertan?\nJardun politikoaren kriminalizazioan. Askatasuna eta D3Mren eta Udalbiltzaren auzietako absoluzio epaietan, adibidez. 18/98 auziko sententziarekin konparatuta, norabide aldaketa garrantzitsua da, eta are gehiago, aurretik, eta ez hain urruti, auzitegi berean oso bestelako erabakiak hartu direla kontuan hartzen badugu: Bateragune auzian, adibidez.\nBaina zehazki zertan aldatu du ikuspuntua?\nBi sententzia horiek oinarrituta daude, nire ustez, zigor zuzenbidearen interpretazio egoki batean: erantzukizuna delituzko ekintzetan oinarritu behar da, eta ez proiektu politikoetan parte hartu izanean. Hori ez da delitua, ETAk babestu edo ez, edo ETAri ondo edo gaizki iruditu arren.\nBaina badago jurisprudentzia bat horren atzean, zeinak esaten duen "terrorismoa" ez dela soilik norbait hiltzea edo bonbak jartzea; alderdi horiei leporatu izan zaie ETAren estrategia lagundu izana. Beraz, nahi duenarentzat badago hor helduleku bat, ezta?\nBai, badago. Baina zigor arloan, behintzat, interpretazio hori ez da konstituzionala. 90eko hamarkadan Herri Batasunaren mahai nazionalaren aurkako epaiketan ikusi genuen. Auzitegi Nazionalak zigortu egin zituen ETArekin kolaboratzea egotzita, eta Konstituzionalak absolbitu egin zituen.\nBaina orain Alderdien Legea dago. Nola eragiten du horrek zigor arloan?\nBai, baina horrek ez du balio norbanakoak zigortzeko. Estatua konturatu zenean zigor bideak porrot egin zuela, Alderdien Legea bultzatu zuen. Horrek nahasmena ekarri du, inguru ideologiko horren aurka jotzeko bi aukera daudelako eta askotan ez direlako bereizten bata eta bestea. Kasu gehienetan, gainera, biak batera eman dira: Zigor bidea, Auzitegi Nazionalean, eta Alderdien Legea, Auzitegi Gorenaren 61eko salan. Alderdien Legea, baina, ez da zigor lege bat. Alderdiak legez kanporatzeko aukera ematen du, baina ez du eragiten norbanakoen oinarrizko eskubideetan: alegia, alderdi horietako kide izandakoek beren eskubideak egikaritu ditzakete. Instrumentua uzten du legez kanpo, baina ez ditu delituak ezartzen. Beraz, gezurra da HB, EH, Batasuna... erakunde terroristak direnik. Alderdien Legeak legez kanpo utzi ditu, baina ez du esaten erakunde terroristak direnik.\nBaina hori esaten da.\nBai, eta gezurra da. Ez dago organo judizial bakar bat bera ere hori esaten duenik. Ezta Estrasburgok ere. Legez kanpokoak direla? Bai. Espainiak ondo ezarri duela legea? Bai. Hori dio Estrasburgok. Baina ez erakunde terroristak direnik edo erakunde terrorista baten parte direnik. Eta are gutxiago alderdi horietan parte hartu dutenak terroristak direnik.\nHorretan oinarrituta auzipetu asko daude epaiketaren zain: ANV eta EHAK-ko hainbat kide, adibidez. Zein izango da emaitza?\nD3M eta Askatasunaren kasuan absoluzioa izan zen epaia. ANV eta EHAK-ko kideen aurkakoan ikusiko dugu, baina ez luke aldaketarik egon behar.\nSorturen legeztatzeak lagundu dezake horretan?\nLehen esan dudan bezala, bi bide horiek oso iragazkorrak izan dira. Legez kanporatzeek asko baldintzatu dituzte Auzitegi Nazionalaren erabakiak. Baina ziklo hori amaitu dela dirudi. Orain ikusi behar da aurkako bidea ere egiten duen Auzitegi Nazionalak. Edo Sorturen legeztatzeak laguntzen duen zenbait delitu tipo desaktibatzen. Dena den, delitutzat jo diren oinarrizko eskubide horiek --biltzeko eta politikan parte hartzeko eskubideak, adibidez-- inoiz ez lukete delitu izan behar.\nHerriko tabernen auzia deiturikoa ere hor dago; urrian hasiko da epaiketa. 11 urte igaro dira ordutik. Zergatik hainbeste denbora?\n35/02 auziaren [Herriko tabernen auziaren] instrukzioa mugarri bat izan zen Auzitegi Nazionalean, eta gakoa da hau guztia ulertzeko. HB, EH eta Batasunari eragiten die auzi honek, baina ondorengoei ere eragin die. Auto baten bidez, alderdi horien jardun guztiak eten egin zituzten, eta egoitza guztiak itxi. Horretarako, Zigor Kodearen 129. artikulua erabili zuen instrukzio epaileak. Hor jasota dauden neurriak —jarduerak etetea, egoitzak ixtea...— delituren bat egin duten enpresentzat daude aurreikusita. Kasu honetan, alderdi politiko batentzat erabili zen. Eta alderdi politikoak eta haien jarduna oinarrizkoa da estatu demokratiko batean, hala jasotzen da konstituzioan. Arau horien aplikazioa, beraz, konstituzioaren aurkakoa da.\nKonstituzioak ez du onartzen arau horien bitartez adierazpen, parte hartze eta manifestazio eskubideak mugatzea. Antzekoa esan zen Egunkaria-ren epaian. Epaimahaiak esan zuen konstituzioan ez zegoela heldulekurik modu horretan egunkari bat ixteko. Eta ez dago ezta alderdi baten jarduna debekatzeko ere, edo haren egoitzak ixteko... Erabaki hori legez kanpokoa da, ez direlako betetzen 129. artikuluak jasotzen dituen baldintzak, eta legez kontrakoa da, neurriz kanpokoa delako. Zergatik? Jardun guztiak eta egoitza guztiak ixteak ez daukalako lekurik. Ekitaldi zehatz batzuk debeka daitezke, baina ez denak. Prentsaurreko bat ematea, hitzaldi bat ematea eta beste ekinbide ugari sistematikoki debekatzea oinarrizko eskubideen aurkakoa da. Egoitza batzuk itxi daitezke, ez dakit zer material aurkitu delako, baina ez denak. 5. instrukzio auzitegiko epaile ohiak sortutako lan molde hau errepikatu egin da geroko kasu guztietan.\nEzker abertzalearen erakunde eta inguru sozialaren aurka erabili den zuzenbideak helduleku juridikorik ez duela dio Javier Mira Benavent irakasleak; etsaiaren aurkako zuzenbidea dela dio. Rafa Gil\nOinarrizko eskubideak zuzenbide estatu baten oinarriak dira. Arriskuan ikusi duzu zuzenbide estatua?\nArriskuan ez, horrek zuzenbide estatua likidatu egin du. Likidatu egin dira zuzenbide estatu baten oinarrian egon behar diren bermeak. Erabaki judizial horiek legez kanpokoak dira.\nETA finantzatzea ez ezik, ETAko kide izatea ere leporatzen diete.\nBai, baina horretan ere adostasun nahikoa dago doktrinan. ETAren helburu politiko edo ideologikoekin bat egiteak ez zaitu automatikoki ETAko kide bihurtzen. Askatasuna eta D3Mren epaian, besteak beste, esan zuten hori. Zigor tipoetan jokaera zehatz batzuk daude deskribatuta, eta horien arabera erabaki behar da pertsona bat zigortu behar den edo ez. Baina jokaera batzuk zigortu dira ez daukatenak horrekin zer ikusirik.\nSektore sozial zehatz bat kriminalizatzeko xedea egon da atzean?\nHein handi batean bai. Kasu hauetan zigorraren erantzukizuna ez da oinarritzen delituzko ekintza zehatz batean, baizik eta talde baten parte izatean edo izateko modu batean. Horri etsaiaren aurkako zigor zuzenbidea deitzen zaio. Auzitegi Nazionaleko instrukzio epaileek erabili dute bereziki ikuspuntu hau, auzietan inplikatuta dauden pertsonen oinarrizko eskubideak mugatu baitituzte. Ezker abertzalearekin loturaren bat izateagatik ez dizute beste herritarrei aplikatzen zaien justizia bera aplikatzen. Eta oztopo bat izan daiteke eta bihurtu da hainbat oinarrizko eskubide aurrera eraman ahal izateko.\nHori guztia desegiteko zer beharko litzateke? Lege aldaketak? Epaileen jarrera aldaketa?\nGai honetan ez da beharrezkoa lege aldaketa, Auzitegi Nazionalak egindako lana legez kanpokoa izan delako. Egin behar da zigor tipoak egoki interpretatu eta beti delituzkoak izan diren ekintzetara mugatu. Gertatu dena da ETAko kideentzat erabiltzen diren salbuespen neurriak kasu hauentzat ere erabili direla. Aurreko unera itzuli beharko litzateke.\nPresoen argazkiak erakustea terrorismoa goratzea da?\nEz. Baina kasu honetan, bai,beharrezkoa da lege aldaketa, interpretazioan egon daitezkeen zalantzak uxatzeko. 2000. urtera arte apologia zigortzen zen delitua akuilatzen zenean, baina urte horretan aldaketak egin ziren legean, eta apologiatzat hartu dira hainbat ekintza, nahiz eta deliturako deirik ez egin. Hori ez da apologia, adierazpen askatasuna da. Gai hau oso larria da, iritzia delitu bihurtzen ari delako. Eta aplikatzeko orduan epaileak kontuan hartzen ari direlako biktimen sentimenduak bakarrik. Zigor zuzenbidearen funtzioen artean ez dago sentimendu subjektiboak babestea. Eta horrek asko kezkatzen nau, oinarrizko eskubideak daudelako tartean.\nPoliziak behartuta daude gisa horretako ekitaldien debekuak betearaztera?\nEz. Ezta debekua jaso dutenak ere. Debeku horiek guztiak ez dute legezko oinarririk, ez araudian ez konstituzioan. Are gehiago, legearen kontrakoak dira. Zigor arloko epaile batek ezin ditu oinarrizko eskubideak debekatu.\nJardun politikoagatik zigortutakoen kasuan diozu ez dela derrigorrezkoa legea aldatzea. Eta beste kasuetan?\nHor bai, hor beharko litzateke lege aldaketa. ETAko presoentzat egindako salbuespen neurri guztiak aztertu behar dira. Horietako batzuk, gainera, ez dira beharrezkoak gaur egungo egoeran. Behin ETAren mehatxua desagertuta, salbuespen neurri guztiak bertan behera utzi behar dira.\nParot doktrina ez dago araudian. Baina bereziki euskal presoei ezartzen zaie; salbuespeneko interpretazio juridiko bat da?\nBai, erabat. Estrasburgok lehen ebazpenean atzera bota zuen, bereziki, modu erretroaktiboan aplikatzen delako. Ados nago horrekin, baina doktrinaren arazo larriena ez da gaizki aplikatzen dela, baizik eta legez kanpokoa dela. Inolako helduleku juridikorik gabe sortu zela.\nZergatik diozu legez kanpokoa dela?\nDoktrina aplikatu dioten presoei eragiten dien Zigor Kodeak dio gehienezko espetxealdi zigorretik aurrerako zigorrak iraungita geratzen direla. Eta iraungita egoteak esan nahi du ez dutela inolako efekturik sortzen. Zigor bakar horren gainean ezartzen dira, hain zuzen ere, erredentzioak, gehienezko 30 urteko espetxealditik urteak kenduz. Baina Parot doktrinan, erredentzioak lehen zigorrean aplikatzen dira, eta ondoren esaten da presoak zigor gehiago dituela eta horiek ere bete egin behar dituela, eta, beraz, gehienezko espetxealdia osorik bete behar duela. Hori ez da egia, bigarren, hirugarren eta beste zigor horiek ez direlako existitzen, iraungita daudelako. Hala dio Zigor Kodeak. Legea urratzen du doktrinak.\nPresoek barkamena eskatu behar dute hirugarren gradua eta baldintzapeko askatasuna lortzeko?\nZigor zuzenbidearen funtzioa, kasu honetan eta guztietan, ez da jokabide etiko eta moral zehatz batzuk bultzatzea, baizik eta ondasun juridikoak babestea eta delituak saihestea. Hori zigor zuzenbidearen erabilera ilegitimoa da. Ez da haren funtzioa. Batetik, delituak ahalbidetzen zituen erakundea desagertu da, eta pertsona horiek ez dute delitu hori egiteko aparaturik, eta, bestetik, delitua berriz egiteko pronostikorik ez dago. Beraz, ez dago arrazoirik espetxe onurak emateko. Zigor zuzenbidearen xedea ez da hiltzailea damutzea eta barkamena eskatzea, baizik eta delitua berriz ere ez egitea. Ez pertsona horrek eta ez beste inork. Ulertzen baita zigorrek prebentzio moduan funtzionatzen dutela beste herritarrek gauza bera egin ez dezaten. Zuzenbide estatuak ez ditu hilketak saihestu nahi denok pentsatzen dugulako gaizki daudela. Xumeagoa da helburua: inor gehiago ez hiltzea, zigorraren beldurrez.\nBaina zigor arlotik kanpo beharrezkoa litzateke?\nBai, zalantzarik gabe, eta egin beharko litzateke, eta onartu estrategia erratua izan dela. Paraleloki, estatuak ere onartu beharko luke berak eragindakoa. Baina bi plano oso ezberdin dira.\nIrtenbide kolektiborik egon daiteke presoentzat?\nHor dago Trantsizioa-n gertatu zena. Frankismoko jarduera kriminaletan parte hartu zutenei ez zieten eskatu barkamenik, berriz inor ez hiltzeko eskatu zieten, eta kito. Hori eginda, zigorrak bete gabe utz daitezke edo amnistiatu, orduan gertatu zen bezala. Orduko amnistiak frankismoaren aparatuei egin zien mesede handiena. Orain amnistiarik ezin da egon, legediak ez duelako jasotzen. Baina ETA pm-rekin eman zen indultuen politika. Beraz, baldintza bakarra da berriz inor ez hiltzeko konpromisoa agertzea, zigor zuzenbidearen ikuspuntutik, behintzat. Zigor zuzenbidearen xedea ez da bizikidetza arazoak konpontzea.\nInstrukzio epaileei egiten zaien beste kritika bat da inkomunikazio aldian atxilotuen bermeak ez zaintzea. Horretan ere salbuespena da Auzitegi Nazionala?\nBai, eta bertan behera utzi behar da neurri hori. Egia da inkomunikazioak, atxiloaldiak luzatzeak eta bestelako salbuespen neurriek legearen babesa dutela. Baina oinarrizko eskubideak mugatzen dituztenez, legeak ere badio soilik emergentziazko kasuetan erabili behar direla. Egungo egoeran, beraz, ez dira legezkoak.\nZer iritzi duzu polizien txostenek instrukzio fasean eta epaiketan duten pisuaz?\nPisu handiegia dute, eta ez dute berme prozesalik ematen. Aditu baten froga objektibo bat izango balira aurkezten dira. Baina ez da azterketa objektibo bat, aditu baten froga. Edonork daki ez dela. Hori sistematikoki eta automatikoki egiteak oso ondorio larriak sortzen ditu, besteak beste, defentsarako eskubideari kalte egiten dio, eta hori oinarrizko elementu bat da prozesu judizialetan.\nOinarrizko eskubideak. "Hainbat neurrik zuzenbide estatua likidatu egin dute. Likidatu egin dira zuzenbide estatu baten oinarrian egon behar diren bermeak. Erabaki judizial horiek legez kanpokoak dira".\nZigorrak. "Zigor tipoak egoki interpretatu behar dira, eta beti delituzkoak izan diren ekintzetara mugatu. Aurreko unera itzuli beharko litzateke".\nPresoen argazkiak. "Presoen argazkiak erakustea ez da apologia, adierazpen askatasuna da. Gai hau oso larria da, iritzia delitu bihurtzen ari delako".\n'Parot doktrina'. "Doktrinaren arazorik larriena ez da gaizki aplikatzen dela, baizik eta legez kanpokoa dela. Inolako helduleku juridikorik gabe sortu zela".\nJokin Sagarzazu - Valentzia\nBihar BERRIAn. Santi Vidal: "Espainia ez da inoiz gehiago izango orain arte izan dena"


EAJk eta PSE-EEk uko egin diote aholkularien kartela salatzeari eta ikertzeari\nPP+Cs-en eta Elkarrekin Podemos-IUren ekimen bat zen, EH Bilduk eta Voxek babestu dutena, baina Eusko Jaurlaritzako alderdiek uste dute ez dagoela horretarako "oinarririk".\nUrkullu lehendakaria, Legebiltzarrean. Argazkia: Efe\nUrkulluk ukatu egin du Jaurlaritzaren eta aholkularitzen artean adostasunik zegoenik\nEAJk eta PSE-EEk atzera bota dute Eusko Legebiltzarrean PP+Cs-ek eta Elkarrekin Podemos-IUk aurkeztu eta EH Bilduk eta Voxek aurkeztu duten ekimen bat, kontratu publikoak modu irregularrean lortzeko kartel bat osatzea leporatu dieten aholkularitza enpresei Eusko Jaurlaritzak salaketa jartzea eta ikertzea eskatzen zuena. Jeltzaleek eta sozialistek argudiatu dute ez dagoela salaketa jartzeko "oinarririk", Merkatuaren eta Lehiakortasunaren Batzorde Nazionalaren ebazpenaren aurka helegitea jartzeko aukera dagoelako.\nEusko Legebiltzarrak kontsultari kartel horren inguruko eztabaida egin du gaur, Elkarrekin Podemos-IUk eta PP+Cs-ek sustatuta. Merkatuaren eta Lehiakortasunaren Batzorde Nazionalaren arabera, Estatuko administrazioen kontratu publikoak, tartean Jaurlaritzarenak, modu irregularrean eskuratzeko kartel bat osatu zuten. Hori horrela, 6,3 milioi euroko isuna ezarri zieten 22 enpresari eta 12 zuzendariri.\nElkarrekin Podemos-IUk eta PP+Cs-ek zuzenketa bat adostu dute praktika horiengatik "kezka handia" agertzeko, eta "euskal administrazio publikoek, nahita edo egiten uzteagatik, irregulartasunak" egin ote dituzten "argitzea" eskatzeko.\nTestuak EH Bilduren eta Voxen babesa jaso du, baina atzera bota dute EAJren eta PSE-EEren gehiengo osoak kontra bozkatu duelako.\nIkerketa eta salaketa\nZuzenketa horretan Eusko Jaurlaritzari eskatu diote EAEko administrazio publikoek 2009 eta 2018 artean kartel horretako enpresekin egin dituzten kontratuen ikerketa "independentea" egitea.\nEra berean, enpresa horiek salatzea eskatu dute, Batzordeak atzemandako "kartel jarduera larrien kaltetu gisa".\nDavid Soto Elkarrekin Podemos-IUen legebiltzarkideak azpimarratu du Batzordeak euskal administrazioen irregulartasunik aipatu ez badu ere, "egiturazko onespen zantzuak" atzeman dituela esleipen prozesuetan enpresa horiei "informazioa aurreratzen", besteak beste.\nLuis Gordillo PP+Cs-en legebiltzarkideak, herritarren interesak defendatu beharrean, "enpresen abokatu izateaz arduratzea" egotzi die EAJri eta PSE-EEri.\nEH Bildutik, Josu Estarronak salatu du EAEko zenbait erakundek, tartean EAEko Kontu Publikoen Auzitegiak, EAEko Lehiakortasunaren Agintaritzak eta Eusko Jaurlaritzaren Kontrol Ekonomikorako Bulegoak, sinesgarritasuna galdu dutela, batzuk "EAJko burkide ohiek" zuzentzen dituztelako eta zigortutako kontsultarien "praktika okerrak" atzeman ez dituztelako.\nBestalde, Itxaso Berrojalbiz EAJren legebiltzarkideak azpimarratu du Batzordeak ez duela zigortutako enpresen eta Eusko Jaurlaritzaren arteko "elkar ulertzerik" aurkitu.\nSonia Perez PSE-EEren ordezkariak, berriz, azpimarratu du, izatekotan Eusko Jaurlaritza "biktima" dela.


Bulawayo - Wikipedia, entziklopedia askea.\nTxantiloi:Herrialde info Zimbabwe, Zimbabwe Rhodesia, Rhodesia, Hego Rhodesia\nDurban eta Aberdeen\nBulawayo Zimbabweko bigarren hiri handiena da, Harare hiriburuaren ostean, 1.500.000 biztanlerekin (2009an). Matabelelanden kokatzen da, Hararetik 439 km hego-mendebaldetara, baina probintzia estatusa dauka, Matabelelandetik kanpo. Iparraldeko Matabelelandeko hiriburua Lupane da, Bulawayo bera bakarrik probintzia bat denez.\nHiria Ndebeletarren erregeak, uMzilikazi kaMatshobanak sortu zuen 1840 urtearen aldera Ndebele jendearen migrazio handiaren ondoren Zululandiatik. 1893ko Matabele Gerran, Hegoafrikako Konpainiako britainiar tropek behartuta momentu hartan errege zen Lobengulak ihes egin behar izan zuen atzean hiria sutan uzten zuelarik, iparraldera abiatuz. 1893ko azaroaren 4an, Leander Starr Jamesonek Bulawayo Britainiar Hegoafrikako Konpainiaren agindupean sortu zuen eta Cecil John Rhodesek hiria Lobengularen hiri errealaren gainean sor zedin agindu zuen. 1897an Bulawayok herri estatusa lortu zuen, Harry White lehen alkate bihurtu zenean eta 1943 berriz hiri izendatu zuten.\nBNF: 121586754 (data)\nBulawayo · Ekialdeko Mashonaland · Erdialdeko Mashonaland · Harare · Hegoaldeko Matabeleland · Iparraldeko Matabeleland · Manicaland · Masvingo · Mendebaldeko Mashonaland · Midlands\nArtikulu hau Zimbabweko geografiari buruzko zirriborroa da. Wikipedia lagun dezakezu edukia osatuz.\n1840an sortutako lekuak\nZimbabweko geografia zirriborroak\nOrriaren azken aldaketa: 28 azaroa 2019, 19:30.


Finlandia (2. atala) – 2.3 « The Indezents\nFinlandia (2. atala) – 2.3\nAlkoholaren inguruko monografikoa amaitu eta bere arrebaren bila joan behar zuela aitzaki, logela utzi zuen Lorencok italiarrengan ohikoa den hezierarekin. Mendiko botak jantzi eta goizean goiz espedizioan ateratzeko prest utzi zuen Quechua txikia bizkarrera bota zuen egunari ekiteko asmoz. Suncamparekin zer egin pentsatzen hasi zen orduan eta ez zitzaion gehiegi gustatu maleta handi hura guztien bistan uztearen ideia. Logelan lockerrik ote zegoen begira hasi zen baina ez zuen topatu. Gainera, halako maleta puska bat sartzeko etxeko armairuaren tamainako locker bat beharko luke gutxienez. Buruari buelta batzuk eman ostean, mesfidantza alu horiek alde batera utzi eta fardela ohea azpian sartzea erabaki zuen “Ez dut arropa besterik barnean. Nork lapurtuko dit ba? …Mekaguendios lapurtzen badidate!”.\nGelatik irten eta eskaileretara bidean abiatu zen. Komunenetara iristean ordea, hortzak garbitzeko monoa zuela konturatu zen. Egunean hiru aldiz garbitzen zituen eta beharra, menpekotasun izatera iritsi zen ia-ia. Irailaren 11a geroztik arauak aldatu zituzten hegazkinetan eraman zitezkeen likidoen inguruan eta arau horiek ongi ezagutzen ez zituenez, ez zuen ezer eramaten sekula “Badaezpada ere… Xaboi eta xanpuarekin batera erosiko dut hortzetarako pasta tutu bat”. Komunetako ate parean locker sorta eder bat topatu zuen eta Suncamp handia bertan sartzen ez bazen ere, egun amaieran giltza bat izateko zer demontre egin behar zen galdetzea erabaki zuen baliozko gauzak behintzat bertan sartzeko “bat ezin da egun batetik bestera erabat aldatu… Pixkanaka”.\nEskailerak jaitsi eta harrerako gelara iritsi zen. Ez zirudien goizean ezagutu zuen gela berbera. Goizeko iluntasuna leihate handietatik sartzen zen argiak jan zuen eta alde batetik bestera edo harrera pareko sofetan tertulian zegoen jendeak biziz beteriko leku batean bilakatu zuen. Eskaileretatik zetorren korridorea amaitzean, gela goizean iruditu zitzaiona baino handiagoa zela konturatu zen gainera. Irtengune handi bat zuen kanpora ematen zuen leihate handiaren kontra eta bertan bost bat ordenagailu topatu zituen. “Badut interneta non erabili. Arazo bat gutxiago”.\nHarrerara gerturatu eta ilaran zain denbora apur bat egon beharko zuela ondorioztatu zuen “Ez naiz galduta dabilen bakarra…”. Barrura begiratu eta lotako ametsean lagun baino gehiago izan zuen eztizko begiradadun neskaren bila hasi zen “Lastima”. Bere lekuan, Kathy Bates gazte bat gogoratu zion emakume handi bat zegoen. Goxotasun zein interes guztiarekin ari zitzaion azalpenak eskaintzen parean zuen neskari “Ondo moldatu behar naiz emakume honekin”. Ez zen lodiegia ere baina bai oso handia. Metro eta laurogei neurtuko zuen gutxienez eta lehen kolpean antzeman zitekeen guztian, lasaitasuna iradokitzen zuen. Buru atzetik hogei bat zentimetro erortzen zitzaion Ile-motots sinple batean zeraman bildua ile hori indartsua. Ez zuen inolako makillajerik eta arropa ere begiradan sumatzen zitzaion praktikotasunarekin aukeratua izan zen.\nEta horrela non-original soundtracka Spotify eta Youtuben.\nAtal zaharretako soinu bandak eta gehiago, hemen.\nThis entry was posted in Finlandia and tagged 2. atala,bideoklipak,fink,Finlandia,online nobela.\nJoxe Miguel (The Real Unknown Very Best Never Telling History)\nEuskal Herrian ez da bideoklipik egiten! Edo bai?


Mendia | Kultura | Berria\nOeste herrixkan (Pontevedra, Galizia) jaio zen, Ulla ibaiaren ondoan. Culturagalega.gal atarian hasi zen argitaratzen, eta Anxos e Diaños, Anxo de garda eta Crítica da memoria pura atalen arduraduna izan zen. Narratzaile modura zenbait liburu argitaratu ditu; besteak beste, Anxos de garda, Melodía de días usados, Así nacen as baleas, Perigosamente normais, Fedya Sergeevich derreteuse de amor, A lúa da colleita eta Sendas de Ons. Liburu kolektiboetan ere parte hartu izan du: Fisuras no cotiá, Ghats, 241006, Educación e paz, Camiñan descalzas polas rochas, cartas de amor, Cociñando ao pé da letra, Contra o vento, O libro dos libros, Libres e vivas, Entre donas… Galiziako Kritikaren saria jaso zuen Anxos de garda liburuagatik; Narrativa Breve Repsol eta Arcebispo San Clemente sariak, Así nacen as baleas lanagatik; Garcia Barros de Novela, Critica de Narrativa Galega e AELG-ren sariak, A lúa da colleita liburuagatik, hala nola Blanco Torres de Xornalismo saria, culturagalega.gal atarirako eta Radio Galega-ren kultur albistegirako kolaborazioengatik.\nAnxos Sumai -\n2021eko abuztuak 8\nZaldiek ez zuten zirkinik ere egin, baina gu ikaratu ginen arrainek salto egin zutenean. Lehendabizi batek, eta jarraian, beste batek. Gero, hamabi zenbatu genituen ur uherren azpian, kolore gris berdexkakoak. Tarteka jauzi egiten zuten, eta airean inarrosten ziren berriro murgildu aurretik. Ez da arraroa urmael batean arrainak ikustea, baina hura mendi erdian zegoen, soilgune batean.\n-Karpak dira! —egin nuen oihu, sinesgogor.\n-Badira, bai. Bitxia da gero karpek jauzi egitea, ez dute eta akrobazietarako gorputzik —zehaztu zuen aitak—. Gehienik ere, ahoa ateratzen dute uretatik.\nGoizean goiz hartu genituen zaldiak Xiabre gailurreraino joateko. Azken garaiotan, irtenbiderik gabeko eztabaida bat genuen aitak eta biok, zein baino zein egoskorrago. Ni tematuta nengoen herrixkako etxearen parean altxatzen zen mendi horren tontorra Compostelako nire pisutik ikus zitekeela, distantziak urdindurik. Aitak ezinezkoa zela zioen behin eta berriro, hiritik berrogei bat kilometrora zegoela eta ez zela nahikoa garaia hain urrunetik ikusteko.\n-Muralla mendia ikusten duzu zuk, handiagoa baita —esaten zidan.\nHala, mendira zaldiz igotzea erabaki genuen, prismatiko on batzuk hartuta, zalantzak argitzeko. Gailurretik hiria ikusten bazen —ez dut esaten nire balkoia, nire katua balkoiko geranioen artean—, logikaz, nik nuen arrazoia. Baina ez genuen egiaztatzerik izan, animalientzako uraska bat izan behar zuen urmael haren ondoan jaitsi baikinen zalditik, eta, karpek jauzi egiten zuten edo ez eztabaidatzen ari ginela, aitak irrist egin eta hanka apurtu zuen. Eromena izan zen handik ateratzea, orduak behar izan zituzten gu erreskatatzeko. Aita minak akiturik zegoen ospitaleratu zutenean.\nLeihoa luzea zen, baina estua. Horma osoa hartzen zuen, ezkerretik eskuinera, liburu ilara baten antzera. Testu lerro bat, non paisaiak bere kontakizuna kontatzen zuen. Atzean, itsasoa, esmeralda koloreko zerrenda bat zeruertzean. Itsasoa baino lehenago, hondartza eta itsasertzeko eraikinak. Eraikinen atzealdean, pinudiak eta buztinezko teilen itxurako estalki metalikodun industria-pabilioiak. Gero, errepide bat. Gero, astigar zurien ilara bat eta anil koloreko aparkalekua. Eta, azkenean, ospitalea eta leihoa.\nAita ohean igeltsaturik zegoela, barealdi bat egon zen, ustekabeko amildegirik gabekoa, eta, laguntzailearen eserlekua utzita, leihotik begira jarri nintzen. Logela mendebaldera orientatuta zegoenez, ordubete baino lehen jaitsi beharko nituen estoreak, abuztuko eguzkiak ez zezan gorputz mindua nekarazi. Lotan zegoen, patxadan, eroritako urki bat bezain lirain. Zango immobilizatuak halako pisu eta zurruntasun moduko bat ematen zioten. Itzartzen zenean hura entretenitu eta adoretu beharrak kezkatzen ninduen. Ez genuen hitz askorik egiten gure artean, eta, egiten genuenean, arrantza izaten genuen mintzagai. Hori zen eztabaidarako tokirik uzten ez zuen eta oroimen beti zoriontsuak ekartzen zizkigun gai bakarra.\nBerez neurritsua izan arren, gizon ameslaria zen aita, eta harrapaketak puzteko edo asmatzeko joera zuen. Eskuin eskuko hatz erakuslea eta nagia moztuta zituen. Arrantza hariak ebaki zizkiola esaten zuen, izokin batekin borroka latza izan zuen batean. Izokinaren tamaina pasadizoa kontatzen zuen bakoitzean handitzen zen. Baina aitak ez zituen hatzak arrantzan galdu. Zerratoki batean egin zuen lan, eta eskuak hondatuta zituen zuhaitzei azala kendu eta arbolen ordez bera zatikatu behar zutela ematen zuten makinak erabiltzearen eraginez. Zerra mekanikoarekin galdu zituen hatz muturrak, baina askoz heroikoagoa zen Ulla ibaian inoiz ikusi den izokin handiena arrantzatzen ari zela hariak eraman izana. Nik ez nuen istorio hura gezurtatzen, jakina. Asmazioa gure arteko kontua zen, eta konplizitatez barre egiten genuen entzuleek miretsita aditzen zutelarik.\nGogoan ditut harekin arrantzan emandako gauak, Esne Bidearen baretasun apartaren azpian ibaian gora eta behera. Behin, bokaleko hareatza batean, bi arrain harrapatu nituen batera, amu biko kanabera batekin: lehendabizikoari helduta, lupia bat agertu zen, bizkar hegal urrekaraduna, erradioak tente zituela, eta haren azpian, bigarren amuari helduta, askatzeko baino lupia jateko gogo handiagoa zuen aingira bat. Lupiaren izua antzeman genuen aita eta biok.\n-Beldurrez hil da, aingira itsatsita zuela ikusita —esan zuen, uste osoz.\nFrijituta jan genituen, arrantzatik bueltan. Zer inporta zion hiltzeko moduak? Arrainak ez du zapore mikatzagorik beldurrez hiltzeagatik, eta ez da elikagarriagoa borrokan hil ezkero. Heriotzak zapore gozoa eta hutsa du. Hustasun horrek —heriotzaren kasuan, ernaldu gabeko arrautza huts baten modukoa— gosea pizten du, edo, gure egoeran, harrapatzeko grina. Baita, agian, sabelkeria ere.\nEguzkia leiho-hegian pausatu zen. Estorea jaitsi aurretik, paisaiak proposatzen zidan kontakizuna osatzen saiatu nintzen. Ospitale batean ezinezkoa da jardun sortzailerik gauzatzea. Ezinbestean geldi, esekita uzten zaituen toki bat da. Gaixotasunen antzera. Aita esnatu arte itxaron nuen. Arratsalde erdian zaldiak gobernatzera joan beharko nuen, eta gero, Compostelara itzuliko nintzen, Xiabreko obsesiora.\nMiru baten hegaldiak beste mendi bateraino eraman ninduen, mendi urruna, hura ere urdina. Bokaletik harago zegoen, horregatik ez nuen herrixkako etxetik ikusten. Bat-batean, desengainu zorrotza sentitu nuen. Nire Xiabreren antzeko itxura zuen, tontorra goi-lautada zabal eta koskadun batez moztua. Ez zegoen zalantzarik, altuagoa zen, eta kokapen hobea zuen Compostelako nire balkoitik ikusteko. Hura zen, seguru, aitak aipatzen zidan lehiakidea. Nahigabetu nintzen, ez hainbeste aitari arrazoia eman behar niolako, ezpada herrixkan bezala hirian ere besarkatzen ninduen mendia Xiabre ez izatearen desilusioagatik.\nAita esnatu zen, eta begira geratu zitzaidan. Porrota ezagutu zuen nire aurpegieran, eta begiekin egin zidan galde. Ez nion erantzun. Meriendarako ekarri zioten sagar konpota hurbildu nion, eta koilarakada txiki motelekin jan zuen. Leihoaren bestaldeko kontakizuna osatzen ari nintzela buruan bueltaka ibili nuen zer bat galdetzea erabaki nuen.\n-Eta zergatik zeuden karpak mendian, aita?\nKoilara kikaran utzi, eta bekokian kolpeka hasi zen hatz moztuekin, erakuslea eta luzea, niri pentsarazi nahian edo.\n-Hara, neska, ni kezkatzen nauena ez da mendian karpak egotea. Baten batek eramango zituen. Benetako jakin-mina pizten didana da zergatik egiten zuten salto.\nItzultzailea: Bego Montorio.


KIRURGIA ETA INPLANTOLOGIA | Baiona Hortz Klinika\n· PRGF (Hazkuntza Faktore Ugariko Plasma)\nGure klinikan, kirurgia eta inplantologiaren arloetan protokolo eguneratuak eta kalitatezko materialak erabiltzearen aldekoak gara.\nPRGF (Hazkuntza Faktore Ugariko Plasma). PRGF birsorkuntza zelularrerako azken tekniketako bat da, gihar-, tendoi- eta giltzadura-lesioen sendaketa azkartzeko (Mikel Sánchez Doktoreak igarri zuen), eta kirurgien osaketa errazteko erabiltzen da, baita odontologian hezur-ehunen eta hortzoien eraketari laguntzeko.\nPlaketa ugari duen plasma pazientearen beraren odoletik eskuratzen da, ehunen konponketa- eta birsorkuntza-prozesuan funtsezkoak diren hazkuntza faktoreak bereiziz. Hazkuntza faktoreak plaketetan (Alfa pikorretan) zein odol-plasman aurki ditzakegu.\nAdibidez, terapia periodontalaren xedeetako bat ehun periodontalen birsorkuntza da. Prozesu hauek hazkuntza faktoreen (HF) ekintzak ahalbidetzen ditu, zelulaz kanpoko matrizearen ugalketa, bereizketa, kimiotaxia eta sintesia erregulatzen baitituzte.\nGure zentroa Aho Inplantologian Endoret izeneko PRGF teknika honi dagokionez aitorturiko bakarrenetakoa da Gasteizen:\nBTI markako inplanteak erabiltzen ditugu, Araban, Miñanon, Eduardo Añitua Doktoreak eta bere ikerketa-ekipoak garatu eta fabrikatuak eta nazioarteko ospea dutenak. Inplanteon ezaugarriak ezagutu eta ikasteko eta dauzkan kalitate-ziurtagiri guztiak eskuratzeko, jo ondoko estekara:\nAhoko kirurgiari dagozkion prozedura guztiak: azkenaginen erauzketa barne, letaginen agerian uzte eta erauzketa barne, mentu gingibalak, kirurgia periodontala, punta-erresekzioak, etab. Hazkuntza Faktore Ugariko Plasmarekin egin genitzake, emaitzan onurak lortuta.\nLASERRA ODONTOLOGIAN ETA AHOKO KIRURGIAN\nProzedura kirurgiko jakin batzuetan, esaterako, frenektomietan (mihiko eta ezpaineko galgatxoaren erauzketa), kirurgia periodontalean desinfekzioari laguntzeko, bigarren kirurgian inplanteak agerian uzteko eta abarrerako, hortzetako laserra ere baliatzen dugu. Horrek hainbat abantaila dakartza ebakuntza egiteko orduan, pazientearen eragozpenak murriztuta eta ebakuntza ostekoa hobetuta.


'Haurgune' eta 'Kidegune' aisia-programetan izena emateko azken eguna gaur - Uriola.eus\n'Haurgune' eta 'Kidegune' aisia-programetan izena emateko azken eguna gaur\nuriola.eus 2017-09-13 11:32 Hezkuntza Bilbo\nGaur arte egin ahal izango da behin-behineko izen-ematea programa bietan. Programetako jarduerak Begoñako, Iralako, Otxarkoagako, Deustuko, Zorrotzako eta Castañosko udaltegietan eta Zazpikaleetako lokal batean egingo dira. Helburua da lan-bizitza eta familia bateragarri egiteko aukera ematea familiei, seme-alabek ondo pasatzen duten bitartean.\nBilboko Udalak gaur arte, hilak 13, izango du irekita 2017/2018 ikasturte berrirako Haurgune eta Kidegune haurren aisia-programetan plaza bat eskatzeko epea.\nHaurgune programa, alde batetik, Bilbon erroldatuta dauden 5 urtetik 8rainoko umeei, 2009-2012 urteetan jaioak, zuzenduta dago. Programa hori astelehenetik eguenera bitartean egingo da, 17:30etik 19:30era arte, eta 12 plaza eskaintzen dira zentro eta egun bakoitzean.\nKidegune programa, bestetik, Bilbon erroldatuta dauden 9 urtetik 11rainoko neska-mutilentzat, 2006-2008 urteetan jaioak, da. Kasu honetan, ordutegia 17:30etik 19:30era artekoa izango da ostegun eta larunbatetan, eta 15 plaza eskaintzen dira zentro bakoitzean.\nUdal-programa bi horietan, parte-hartzaileek aukera izango dute adiskide berriak egiteko, bizikidetzarako trebetasunak eskuratzeko eta eskolatik irtetean edo asteburuetan aisialdiaz gozatzeko. Era berean, udal-jarduera horiek garatuz, Udalak lan-bizitza eta familia bateragarri egitea sustatu nahi du.\nHaurguneak eta Kideguneak kokatuta daude Begoña, Irala, Otxarkoaga, Deustu, Zorrotza eta Castañosko udaltegietan eta Zazpikaleetako lokal batean.\nJardueren gaiak ikasturte guztietan aldatzen dira, eta aurten Smart Citizens: Bilbo adimenduna eraikiz goiburupean egingo dira jarduerak. Umeek ikusiko dute jarduera horietan nolako apustua egin duen Udalak hirian dauden pertsonen bizi-kalitatea hobetzeko; bizi-kalitatearen hobekuntza hori teknologia berrien bitartez ere egiten du.\nHaur- eta gazte-eremuko udal-eskaintza osoan bezala, Bilboko Udalak batez ere euskaraz eskaintzen ditu programak, eta ingelesezko jarduera batzuekin osatzen ditu.\nZozketa eta izen-ematea\nHaurgune eta Kidegune programetan parte hartzeko zozketa publikoa irailaren 14an egingo da, 10:00etan, Bilboko Udalaren Gazteria eta Kirol Sailaren bulegoetan.\nIrailaren 15ean kontsultatu ahal izango da zozketaren emaitza udaleko webgunean, 010 / 944010010 Udalaren informazio-telefonoetan edo hiriko barrutietako udaltegietan dauden Bilbao Click bulego elektronikoetan.\nPlaza egokitzen zaien umeek irailaren 15etik 19ra bitartean egin ahal izango dute inskripzioa. Plaza hutsik geratzen bada, inskripzioak ikasturtean zehar egiteko aukera izango da, urriaren 2tik aurrera, Gazteria eta Kirol Sailera deituz (94 420 43 94 / 94 420 42 22 / 94 420 43 95).


Haur asmatiko gehienak hirian bizi dira, SEPARen arabera | Consumer\nHaur asmatiko gehienak hirian bizi dira, SEPARen arabera\nIngurumen-faktoreek, elikadurak eta sedentarismoak hirietan zifrak handitzen laguntzen dute.\nHaurren %10ek baino gehiagok asma du eta gehienak hirigunean bizi dira. Hala dio Pneumologiaren eta Kirurgia Torazikoaren Espainiako Elkarteak (SEPAR), eta adierazten du ingurumen-faktoreek, hala nola kutsadurak, ehuneko horretan eragiten dutela. Hirietako elikadura konplexuak (zentzu negatiboan) eta sedentarismo gehiegi izateak ere laguntzen dute zifra horien ehunekoa handitzen.\nBronkioetako mukosaren hantura ezaugarri duen biriketako gaixotasuna da asma. Hori gertatzen denean, sintoma hauek agertzen dira: eztula, bularrean txistukadak, jariakinak (flemak) edo nekea. Horiek desagertu egiten dira egun gutxiren buruan, baita krisia amaitu eta ordu gutxira ere. SEPARen arabera, higienerik handienak lagundu egingo luke haurren immunitate-sistema “entrenatu gabe” egon dadin eta erantzun egokirik izan ez dezan asma-erreakzio bat eragiteko gai diren elementu ugariren aurrean.\nBeste faktore baten arabera, lehenengo haurtzaroan arnas infekzioak murriztu egiten dira, eta, ondorioz, immunitate-sistema desagertu egiten da asmatismoaren erantzuna eragiten duten erreakzioen aurrean. Garrantzitsua da nabarmentzea emakume erretzaileen kopurua hazi egin dela, haur asmatikoen kopurua handitu egin baitaiteke. Amek saihestu egin behar dute haurdunaldian erretzea edo haurraren aurrean erretzea bizitzako lehen urteetan, oso kaltegarria baita haurraren biriketarako, eta, ondorioz, asmaren aurrean zaurgarritasun handiagoa eragiten baitu.\nBronkioetako gaixotasun hori etxeetan oso ohikoak diren alergenoetan ager daiteke, hala nola etxeko animalien hautsaren edo ilearen akaroetan edo dieta aldaketetan. Horri dagokionez, gero eta nabariagoa da latako elikagaien kontserbatzaileak eta koloratzaileak prozesu asmatikoen zati handi baten jatorrian egon daitezkeela. Aitzitik, SEPARen arabera, zenbait ikerketak agerian utzi dute magnesio handia duten arrain eta elikagaien kontsumoak, hala nola zerealak, intxaurrak, barazkiak eta esnekiak, birika-funtzio hobea garatzen eta asmari aurrea hartzen lagun dezakeela.\nasma hiri niños-eu


Iker Galartza: "Antzerkia gaizki dagoela esango nuke, baina, noiz egon da ondo?" - - Tolosaldeko ataria\nIker Galartza: "Antzerkia gaizki dagoela esango nuke, baina, noiz egon da ondo?"\nItzea Urkizu Arsuaga 2014-03-20 09:19\nAitziber Garmendiarekin lehen aldiz ariko da Galartza Leidorreko oholtza.\nIker Galartza (Amezketa, 1977) Leidorren izango da gaur, 'Ondoko hilobiko tipoa' antzezlanarekin.\nAurkezpenean aipatu zenuten, kasualitatea izan zela Aitziber Garmendia eta biok elkarrekin lanean hastea.\nAzken lau urteotan bi antzezlanekin aritu naiz eta Sara Cozar eta Joseba Usabiaga izan ditut lankide. Niri asko gustatu zitzaidan istorio hau, eta lehenengo Sarari aipatu nion lanarena. Egia esan, oholtzatik kanpo ere harreman ona duzun pertsona batekin aritzea oso garrantzitsua da, ez baita momentuko lana bakarrik, entseguak eta bidaiak ere hor daude.\nKonfiantza izatea garrantzitsua da, beraz.\nBai, eta horregatik jo nuen Sara Cozarrengana. «Zergatik ez duzu Aitziberrekin egiten?» erantzun zidan, ordea. Istorioa ikusi eta Aitziber eta biontzat egokia zela iruditu zitzaion. Sarak aspaldidanik esaten zigun Aitziberrek eta nik elkarrekin lan egin beharko genukeela. Nire neurriko neska dela zioen eta elkar ondo ulertuko genuela. Ez genuen sekula elkarrekin lanik egin eta pentsa, hain gertukoak izanda, lagun berak izanda-eta... Berak gainera hainbat telebista saiotan parte hartu izan du. Aitziberrekin hitz egitea erabaki nuen orduan.\nProposamena ondo hartu zuen, beraz?\nBai. Istorioa kontatu nion eta baiezkoa eman zidan oso gustura, aurrera egiteko. Ondo atera zaigu eta ederki abiarazi da antzezlana.\nDena kontatu gabe, zer ikusi ahal izango dute Leidorrera bertaratzen direnek?\nIstorio polit bat ikusiko dute. Aitziberrek komedia erromantikoa dela esaten du; ez dakit horraino iristen den, baina badu zerbait. Ikusleek ez dute tituluak iradokitzen duen bezainbesteko umore beltzik ikusiko, gainera. Beraz, osagai askorekin egindako mazedonia eder bat ikusiko dutela esan genezake. Obrak irauten duen denbora-tarte guztian barrez ariko ez badira ere, irribarrea ahoan dutela jarraitzeko moduko istorio polita da. Adin bertsukoak diren bi pertsonak hilerrian ezagutzen dute elkar. Berdintasun horiekin batera, ordea, oso-oso desberdinak dira eta biak bakarrik daude. Hasiera batean elkarrekin egotera kondenatuta daudela dirudi, elkar ezagutu dutelako. Baina ikusiko dugu zer gertatzen ote den, ez baita batere erraza izango.\nBihar areto handi batean ariko zareten arren, lana formato txikiagorako ere prestatuko duzue, ezta?\nAntzezlan bat justu dabilenean, txoko guztietan sartzen saiatzen zara, buru-belarri, ahalik eta leku gehienetan obra eskaintzeko. Alde horretatik garrantzitsua da ikusleei nolabaiteko errespetua izatea; alegia, ezin dugu ostiralean, Tolosan, sarrera 10 euroan jarri eta, datorren astean, Irurako Trinketean, adibidez, lan bera askoz ere merkeago jarri.\nZein da, orduan, zuen bira-aurreikuspena?\nLehenengo urte honetan antzokietatik pasako gara. Ondoren, gure herria txikia denez, ahalik eta txoko gehienetara iritsi nahiko genuke. Herri horietako ganbara nahiz kultur etxeetan ez dira sartzen hiru metroko panelak. Baina halako egoeren aurreran eskarmentu pixka bat badugunez, obra bat prestatzen hasten garenean bi formatoak izaten ditugu kontuan, bigarren itzuli hori egin dezagun.\nHainbat aukera eskaini behar dituzue, beraz.\nBai. Orain gazteleraz ere ari gara eta Burgosko (Espainia) Teatro Real-en eskaini genuen lana. Han, adibidez, dekoratua zenbat eta handiagoa izan eta zenbat eta parafernalia handiagoa eraman, hobe. Aldiz, Baztanen, material erdiarekin egiten dugu lan.\nHasiera ona izan duzuela aipatu duzu. Euskarazko antzerkia nola ikusten duzu gaur egun?\nAntzerkia gaizki dagoela esango nuke, baina, noiz egon da ondo? Izan dira ekoizpen gehiagoko urteak, baina konpainia batzuk jada itxi dituzte eta Espainiako Gobernuak araudi honekin jarraitzen badu, konpainia gehiago itxiko dira. Lehen ere arazoak izan dira, baina ez gara hain estu ibili izan; lana, behintzat, egin izan dugu. Orain arrisku horretara iristen ari gara eta ateratzen ari diren formato guztiak bi aulkirekin eta mikrofono batekin egindakoak dira. Bakarrizketak joeran daude, eta beste estilo bat da. Antzerkia garai berrietara egokitzen ari da, baina niri gustatzen zaidan antzerkia istorio bat eszenatokian kontatzen duena da, baina ez ipuin baten moduan, baizik eta biziz eta interpretatuz.\nArriskatu egin behar da eszenografia sortuz edo argien diseinua eginez. Eta hain zuzen hori da galtzen ari dena. Nik, ahal dudan neurrian, horri eutsi nahi diot eta nahiko tradizionalista naiz horri dagokionez. Gure obra honetan, esaterako, istorioa nahiko landa-eremukoa da baina dekoratua modernoa da, gaurkoa; dekoratua da, ordea.\nBide errazagoei heltzen zaie, beharbada, orain?\nBai. Garai batean modernoak ziren diaporamak edo proiekzioak orain nahitaezko direla dirudi. Ez duzu dekoratua eramateko kamioirik behar, eta ezta kamioi hori gidatzeko baimenik edo asegururik ere. Beraz, pantaila eta proiektoreen bidea hartzen hasi dira gehienak.\nZure eredu horrek ikusleak harritzeko moduak behar ditu, ezta?\nZailena hori da, eta baita nekagarriena ere. Euskal Herrian obra bati neurria hartzerako herriak bukatzen dira eta beste gauza bat pentsatzen hasi behar da. Horregatik erabaki dugu gaztelerazko bertsioa ere egitea; Burgosen egin dugun moduan, Miranda de Ebro, Aranda del Duero, Murtzia nahiz Alacant ere bisitatuko ditugu. Hemengoaz gain pixka bat ateratzen saiatu behar dugula uste dut, eta inongo konplexurik gabe, gainera. Modu horretara, obra prestatzen egindako lana aprobetxatzen dugu epe luzeago batean. Eta bide batez, udan oporrak egiteko aukera ere izan dezakegu, bestela antzezlanak idazten egon behar izaten baitugu, «horrek balio du eta hark ez du balio» erabakiz.\nErabateko buru-eragitea da zuena.\nHontaz bizi nahi duenarentzat, behintzat, eguneroko lana da aktore izatearena.\nTelebistak lagunduko dizue, baina etiketak jarri ere bai, ezta?\nNoski. Duela hamar urte nire txostenarekin udaletara joandakoan «deituko dizugu» esaten zuten gehienek. Orain, gutxienez jaramon egiten dizute; segidan, ordea, «barre pixka bat egingo dugu, ezta?» galdetzen dute. Eta ezin ezezkorik esan, askok ez baitute ulertzen. Jendeak ez dio Iker Galartzari hitz egiten, jendeak telebistako Iker Galartzari hitz egiten dio. Beraz, bai, telebistak baldintzatzen gaitu pixka bat. Horrekin batera, ikusleei ezin diezu hutsik egin, zugandik espero dutena eman behar diezulako. Beraz, askotan, eraberritzearena eta harritzearena beste baterako utzi, eta ikusleei hutsik ez egiteari ematen diogu garrantzia; hori lortzea asko lortzea da.\nEta zein dira aurrera begirako planak?\nUrrirako, azarorako eta abendurako deitu digute lan honekin; luxua da hori. Beraz, jarraitu egingo dugu eta uda honetan ez daukat idazteko asmorik; igerilekura joan nahi dut eta alabekin bizikletan ibili, gainerako gurasoen moduan. Tartean Poxpolo eta konpainiaren emanaldiak ere izango ditugu, baina gozatuz.


Txina saltzeko beroa Txina Hotel Linen hornitzailea Haize naturala marka California King ohe-oheko ohe multzoa 4 PCS Fabrikatzailea eta hornitzailea | Haize naturala\nGure enpresak kudeaketa, talentu handiko langileak sartzea eta langileen eraikuntza eraikitzea azpimarratzen ditu, langileen kalitatea eta erantzukizuna zaintzen ahaleginduz. Gure enpresak arrakastaz lortu du IS9001 ziurtagiria eta Europako CE ziurtagiria Txinako salmentarako beroaren ziurtagiria Hotel Linen hornitzailea Haize naturala Marka California King Ohe orriak 4 oheko multzoa. Informazio eta datu gehiago lortzeko, ziurtatu ez duzula gurekin harremanetan jartzeko gogorik. Baliteke zure kontsulta guztiak oso estimatuak izatea.\nGure enpresak kudeaketa, talentu handiko langileak sartzea eta langileen eraikuntza eraikitzea azpimarratzen ditu, langileen kalitatea eta erantzukizuna zaintzen ahaleginduz. Gure enpresak IS9001 ziurtagiria eta Europako CE ziurtagiria lortu dituTxinako ohe-sorta eta ohe-orriak ohe-multzoa, Gure soluzioek nazio mailako akreditazio estandarrak dituzte kalitate handiko eta esperientzia handiko gauzak lortzeko, balio merkean, mundu osoko jendeak ongietorria izan zen. Gure salgaiak ordena handitzen jarraituko du eta zurekin lankidetzan arituko gara. Benetan, ondasun hauetakoren bat zure interesekoa izan behar da, mesedez, jakinarazi. Zoriontsu izan gara, norberaren zehaztapen sakonak jaso ondoren aurrekontua emateko.\nLuxuzko brodatuak oheko maindirearen estalkia Edredoia oheko multzoa. Enpresaren informazioa TAILERRA FOKOA XEHETASUN GUZTIEI Ziurtagiria Salmentak eta Zerbitzua Taldea Ontziratzea eta Bidalketa Nola jarri gurekin harremanetan Bidali zure kontsulta zehatza beheko aldean doako laginak lortzeko, sakatu "bidali" orain.\n5, kotoizko zuntza zuntz naturala da, eta larruazalaren kontaktua narritadurarik eta bigarren mailako efektuik gabe. Kotoizko edredoi estalkia epe luzera erabiltzea onuragarria eta kaltegarria da osasunarentzat, eta osasunerako errendimendua ona da. Gure enpresak kudeaketa, talentu handiko langileak sartzea eta langileen eraikuntza eraikitzea azpimarratzen ditu, gogor hobetzen langileen kalitatearen eta erantzukizunaren kontzientzia. Gure enpresak arrakastaz lortu du IS9001 ziurtagiria eta Europako CE ziurtagiria Txina saltzeko beroaren salmentaren ziurtagiria China Hotel Linen hornitzailea Haize naturalaBranda Kaliforniako erregearen ohe-oheak 4 oheko multzoa. Informazio eta datu gehiago lortzeko, ziurtatu ez duzula gurekin harremanetan jartzeko gogorik. Baliteke zure kontsulta guztiak oso estimatuak izatea.\nSaltzeko beroa Txinako ohe-sorta eta ohe-orriak ohe-multzoa, Gure soluzioek nazio mailako akreditazio estandarrak dituzte kalitate handiko eta esperientzia handiko gauzak lortzeko, balio merkean, mundu osoko jendeak ongietorria izan zen. Gure salgaiak ordena handitzen jarraituko du eta zurekin lankidetzan arituko gara. Benetan, ondasun hauetakoren bat zure interesekoa izan behar da, mesedez, jakinarazi. Zoriontsu izan gara, norberaren zehaztapen sakonak jaso ondoren aurrekontua emateko.\nAurreko: 2021 handizkako prezioa Txinako inprimatze pertsonalizatua Logotipoa Bainugelako eskuoihalak% 100 kotoizko luxuzko hoteleko eskuoihala\nHurrengoa: Beroa saltzen duen Txina Koloretako ur xurgatzaile berria irristagaitza Bainugelako esterilla\nTxinako ohe-sorta eta ohe-orriak ohe-multzoa\naurpegiko eskuoihala, Kotoizko eskuoihala, bainu eskuoihal multzoa, Koloretako eskuoihalak, bainu eskuoihala, edredoi estalkia,


Miren Asiain Lora: "Iritsi da hormak zikintzeko momentua!" — Gaztezulo\nMiren Asiain Lora: "Iritsi da hormak zikintzeko momentua!" https://www.gaztezulo.eus/albisteak/miren-asiain-lora-quotiritsi-da-hormak-zikintzeko-momentuaquot https://www.gaztezulo.eus/albisteak/miren-asiain-lora-quotiritsi-da-hormak-zikintzeko-momentuaquot/@@download/image/2012541616miren_1360688323.jpg\nTestua: Maialen Goñi, Ilustrazioak: Miren Asiain Lora, Argazkia: Maddi Barbere\nIruindar gazteak 2012ko Etxepare Ilustrazio Saria jaso du 'Hara!' haurrentzako bildumari esker. Arte Ederretan lizentziaduna, egunerokotasuna eta fantasia nahastu ditu marrazkietan, perfekziotik urrun. Tarte libreak ere sorkuntzarako erabiltzen ditu, bizitzako istant bakoitza forma ezberdinetan izoztuz.\nIlustrazio lehiaketa batean izena eman duzun lehen aldia da. Nolatan hartu duzu parte?\nEgia esan, lehenagotik ere banuen sarien berri, baina aurtengoan nire ahizpak bidali zidan lehiaketari buruzko informazioa eta berari esker animatu nintzen. Pixkanaka, ipuina pentsatu eta berau sortzen joan naiz.\nAzalduiguzu nola sortzen den haurrentzako album bat. Ideia finkatzen duzu lehenengo?\nKasu honetan, ipuina nori zuzendu nahi nion eta pertsonaiaren ezaugarriak zeintzuk ziren argi nuen hasieratik, baina aitortu beharra dut istorioa amaitu arte ez dudala erabat garbi izan.\nPixkanaka marrazten joan zara, orduan.\nBeti izaten dut irudiren bat buruan bueltaka. Batzuetan ez da irudia ere, intuizio moduko bat baizik, eta horren inguruan marrazten hasten naiz. Hortik abiatuta, istorioaren nondik norakoak, irudi kopurua, zirriborroak\nosatzen ditut, eta lanak aurrera egin ahala, gauzak aldatzen joaten naiz.\nIrudiei testua ere gehitzen diezu...\n'Hara!' bilduman pertsonen egunerokotasuna "besterik gabe" agertu duzu. Nolakoa da zurea?\nAurtengoa da klaseetara egunero joateko beharrik ez dudan lehen urtea, iaz amaitu bainituen Arte Ederretako ikasketak, eta oraindik ez naiz aldaketara ohitu. Oro har, goiz jaikitzen naiz lanera joateko, eta libre ditudan arratsaldeetan josten ikastera joaten naiz. Horregatik, nire lan pertsonalak egiteko gauak erabiltzen ditut, horixe baita momenturik egokiena, etxea isilik dagoenean.\nEsan bezala, Arte Ederretan lizentziaduna zara. Txikitatik argi al zenuen marrazketa zela zurea?\nBetidanik marrazteko beharra sentitu dut, edo marrazteko baino gehiago, sormen lan ezberdinak egitekoa esango nuke, gauzak probatzeko irrika.\nEtxeko paretak zikintzen zituen horietakoa izango zinen...\nBarre egiten du. Ez, txikitan oso formala nintzen, orain iritsi da hormak zikintzeko momentua!\nKasu honetan collagea, irudi digitalak eta arkatzezko marrazkiak tartekatu dituzu.\nBai, irudiak sortu ahala landu eta aukera ezberdinak probatzen joan naiz. Azkenean, horiek izan dira erabilitako teknikak, baina beste edozein bitarteko erabiltzeko ere prest egon naiz uneoro.\nZure lanak "inperfekzio erakargarri bat" duela dio Jon Zabaletak, saria eman dizun epaimahaiko kideetako batek. Nola azalduko zenuke hori?\nBat ez, bi! barrez. Eta orain hirugarrenarekin hasi naiz. Maite dut argazkiak ateratzea, nire egunerokotasunaren unetxoak gordetzeko baliabidea baita. Batzuetan, dena den, "zertarako ari ote naiz etengabe argazkiak ateratzen?" galdetzen diot nire buruari, eta kamera uzten dut denbora batez. Baina berehala pasatzen zait haserrealdia, eta argazkiak egiten jarraitzeko beharra sentitzen dut.\nEta kameraren aurrera, noiz?\nBai, noizbait pentsatu dut barrez. Baina esan bezala, gauzak sortzea gustatzen zait, eta horretarako kameraren atzean erosoago sentitzen naiz.\nUrria hasieran aurkeztuko dute 'Hara!' Iruñean, argitaraturik ikusiko duzun zure lehen lana!\nBai. Oso pozik nago, baina era berean beldur pixka bat ere sentitzen dut, esperientzia berria baita niretzat. Izugarria da.\nHalako lanak egiten jarraitzeko indarra emango dizu, behintzat!\nNoski, hori baita nire ametsa.\nEta bestelako artelanetara jauzi egiteko asmorik al duzu?\nMargolanak, eskulturak eta halakoak egiteko aukera ez dut sekula baztertu, baina gauza bakoitza behar denean egin izan dut orain arte. Sormena gelditu ezin den zerbait da, eta etengabe ari naiz gauzak pentsatzen. Batzuek liburuxka forma hartzen dute, beste batzuek bideoarena, edota argazkiena. Baina asmatzen jarraitzea da niretzat garrantzitsuena.


Jarraipena - Akademia Antolakuntza - UPV/EHU\nTitulazioen urteko jarraipena egiteko, titulazioon arduradunek barne gogoetarako prozesua egiten dute, etengabeko hobekuntzaren filosofian oinarrituta, alderdi hauek ardatz gisa hartuz:\nTitulazioaren webgune instituzionalean argitaratutako informazioa berrikustea.\nAgentziek egindako gomendioei erantzutea.\nJarraipenaren adierazleak berrikusi eta aztertzea.\nIndar-guneak eta hobetzeko arloak antzematea.\nHobekuntza ekintzak planteatzea eta titulazioaren aldaketak.\nTitulazioaren funtzionamenduari buruzko ikuspegi orokora lortzea.\nGizarteari titulazioetan lortzen ari diren emaitzen kontu ematea.\nGogoetarako prozesu hau titulazioaren arduradunek urtarrilean eta otsailean egiten duten jarraipen autotxostenean jasotzen da, Batzorde Akademikoaren sostenguarekin masterraren eta doktoregoaren kasuan, eta ikastegiko Kalitate Batzordearena.\nAutotxostena ikastegiko Kalitate Batzordeak berrikusi eta balidatzen du eta Ikastegiko Batzarrak edo Master eta Doktorego Eskolako Kontseilu Iraunkorrak onartu, eta Unibasq-era bidaltzen da balorazioa egiteko ebaluazio protokoloan eta agentziaren jarraipen txostena egiteko ezarritako irizpideak oinarri hartuta.\nJarraipen autotxostenaren edukia:\nWeb orri instituzionalaren URLa eta webeko informazio publikoari buruzko gogoeta laburra.\nBehar izanez gero, egindako aldaketen deskribapena. Aldaketa bakoitza zertan datza zehaztu eta antzeman eta bere egokitzapena baloratu ahal izateko bakoitzaren justifikazioa egin.\nKanpoko agentziek egindako gomendioekiko erantzuna.\nEgindako hobekuntza ekintzak.\nProtokoloan zehaztutako adierazleak, eta beharrezkoa denean, ezohiko egoeren edo desbideratzeen justifikazioa.\nKBBS-ren berrikuspena. Hobekuntza ekintzen plana.\nJarraipenean jakinarazten diren aldaketak:\nJarraipenak egiaztapenaren eta akreditazioaren arteko lotura bermatzen du, eta akreditazioa arrakastatsua edo ez izatea eragingo du, izan ere, jarraipen txostenak dira akreditaziorako ebaluazioan analisia oinarritzen den elementuetako bat.\n(Beste leiho bat zabalduko du)Guía de procedimientos para la solicitud de modificaciones de grados y másteres (pdf ,1,15 Mb)\n(Beste leiho bat zabalduko du)Guía de procedimientos para la solicitud de modificaciones de programas de doctorado (pdf ,667,51 Kb)\n(Beste leiho bat zabalduko du)UPV/EHU-ren graduko eta masterreko titulu ofizialen jarraipenerako protokoloa (pdf ,79,17 Kb)\n(Beste leiho bat zabalduko du) Unibasq-en jarraipen protokoloa\n(Beste leiho bat zabalduko du) Kalitate Batzordearen esparru araudia


Juan Francisco Jimeno: «Ekoizpen-ingurunea berreraiki behar dugu nahitaez» – Ekonomiaren KZ\nEkonomialari akademikoen lantalde batek proposamen bat egin du, Next Generation EU programa eta Urte Anitzeko Finantza Esparrua gauzatzearen testuinguruan politika ekonomiko zehatzen inbertsio eta jarduera-ildoekin, COVID-19ren krisiaren ondorio sanitario eta sozioekonomikoei aurre egiteko eta, aldi berean, produktibitatea handituz gure ekoizpen-eredua digitalki eta berdeki eraldatzeko. Dokumentuak 145 sinatzaileren iradokizunak, iruzkinak, babesa eta atxikimenduak jaso ditu.\nCovid-19ren krisiaren ondorio ekonomikoen aurrean, premiazkoa da Espainiako ekonomia ekonomia moderno, efizienteago eta kohesio sozial handiagoko baterantz eraldatzeko oinarriak ezartzea, ingurumenaren kontserbazioarekin bateragarria den hazkunde-bide jarraitua lortu ahal izateko. Horretarako, inbertsioak eta erreformak ezarri behar dira, pobrezia eta desberdintasun ekonomikoak murrizteko eta teknologiaren erabilera zabaltzeko.\nJarduera-ildoen zerrenda zehatza izan nahi du, inbertsio- eta erreforma-programa zehatzak jasotzen dituena, eta zortzi arlotan taldekatu dira: 1) Zientzia, berrikuntza eta transferentzia teknologikoa, 2) Energia, baliabide naturalak, ingurumena eta garraioa, 3) Administrazio Publikoaren fiskalitatea eta erreforma, 4) Osasuna eta gizarte-zerbitzuak, 5) Hezkuntza, 6) Industria eta turismoa, 7) Lan-merkatua, 8) Landa-munduko ekonomia.\nHorietako batzuek gastu publikoa handitzea dakarte, eta epe ertain eta luzeko programa baten esparruan aurreikusi beharko litzateke, zor publikoaren iraunkortasuna bermatzeko, zorpetze handiko eta pentsio-sistemaren defizit gero eta handiagoetako testuinguru batean. Next Generation EU (Next) Europako Susperraldi Funtsak eta EBko Urte Anitzeko Finantza Esparru berriak aukera ematen dute inbertsio horiei ekiteko behar diren tresnak zabaltzeko. Dokumentua hemen dago eskuragarri: https://www.ucm.es/icae/reconstruccion\n← F. Javier Arrieta: «Lan Harremanetako Berme Sistema Euskadin?»\nS. Niño-Becerra: «Herritarrak ez dira beharrezkoak izango» →\nKontzeptua kontzeptua da


Hainbat aldaketa izan dira datozen egunetako kultur agendan Covid-19aren ondorioz – Irunero\nPandemiaren egoerak, Lehendakariaren azken Dekretuaren ondoriozko neurriez gain, zenbait aldaketa eragin ditu egun hauetarako aurreikusitako jardueretan eta zerbitzuetan.\nBertan behera utzi da Kantujira\nAlde batetik, kontratatutako taldean COVID kasu positiboak egoteagatik, bertan behera utzi da Kantujira. Ekitaldi hori gaur, abenduaren 30ean programatua zegoen, 18:30ean, San Juan plazatik abiatuta, Bentazaharreko Mutiko Alaiak taldeko kideekin.\nOiasson bertan behera utzitako ekitaldiak\nGaur arratsaldean Oiasso Museoan egitekoa zen irakurketa dramatizatuen ekitaldia bertan behera geratu da, parte hartzaile batzuek ezin baitute parte hartu. Oiasso museoak Gabonetan eskaintzen dituen beste jarduera, tailer eta bisita gidatuek aurrera jarraitzen dute.\nEz da Gautxoririk izango\nAbenduaren 31tik urtarrilaren 1era bitarteko gauetan ez dago Gautxoririk Gainerako asteburuetan (urtarrilaren 28ra arte) eta urtarrilaren 5ean (Errege bezpera) gaueko zerbitzua 2:00ak arte mantenduko da.\nAldaketak Kultur agendan\nBestalde, Lehendakariaren abenduaren 28ko Dekretuan ezarritako edukiera mugei jarraiki, kultura ekitaldietarako barne barrutietako edukiera % 60 mugatu da. Horrek esan nahi du Amaia Kultur Zentroak 340 jarlekuko edukiera duela.\nHori dela eta, Irungo Udalak erabaki du ondoren aipatzen diren kultura ekitaldiak bertan behera uztea. Erosteko erabilitako bide beretik itzuliko da sarreren dirua. Internet bidez erositako sarrerak: automatikoki itzuliko da dirua, eta Turismo Bulegoan erositakoetan, bulegoan bertan itzuliko da, erosketaren frogagiria, sarrera eta erosketa egiteko erabilitako txartela aurkeztu ondoren, eta bulegoan bertan dokumentu bat beteta (ohiko bideetatik jakinaraziko da noiz egingo diren diru itzulketak).\nHonako hauek dira eragindako ikuskizunak:\n– Urtarrilaren 7an, 19:00etan, programatua zegoen JANDRO magoaren “Descabellado” obra bertan behera geratu da. Ekitaldi hori otsailaren 4an izango da, 20:00etan.\n– Urtarrilaren 22an, 16:00etan eta 18:30ean programatua zegoen Pirritx, Porrotx eta Marimotots, “Kuikui” ikuskizunarekin bertan behera geratu da. Emanaldiak urtarrilaren 22an izango dira, 15:30ean eta 18:00etan.\n– Irungo KANKA Antzerki Elkartea, urtarrilaren 30erako programatua zegoan “20 y tantos en cada pata” obrarekin. Gonbidapenak dituen ikuskizuna denez, haiek eraginik gabe geratu dira. Emanaldia urtarrilaren 30ean izango da, bi saiotan, 17:00etan eta 20:00etan.\nSarrera berriak eta gonbidapenak urtarrilaren 11ko 10:00etatik aurrera jarriko dira salgai.\nPosted in LABURREANTagged Agenda, Aldaketak, Bertan behera, COVID-19, Ekitaldiak, irun, irunero, kultura


Gray (unitatea) - Wikipedia, entziklopedia askea.\nxurgaturiko dosia, kerma (en) eta specific energy imparted (en)\nGy, Гр, Գր eta Gy\nGray deritzona (Gy ikurrarekin adierazten dena) Nazioarteko Unitate Sistematik eratorritako unitate bat da, material zehatz batek erradiazio ionizatzaileen xurgatutako dosia neurtzen duena. Graya irradiatutako material baten kilo batek energia ionizatzaileko julio bat xurgatzearen baliokidea da.\nUnitate hau 1975ean ezarri zen. Bere izena Louis Harold Gray fisikari ingelesagatik jasotzen du.\nBeste baliokidetza batzuk[aldatu | aldatu iturburu kodea]\nGy 1 = 100 Rad\nDosi erradiaktibo unitateak


Irudia Aitor Sorreluz\nUdazkenak aldaketa iradokitzen du. Udako oparotasuna bukatu da, egunak laburtzen doaz eta ingurua berdetasuna galtzen doan heinean horiak, gorriak eta gorri-horiak dira nagusi. Zeruak ere argitasuna irabazten du. Hego-haizeak eta negua badatorrela adierazten duten fronteek zuhaitzei jantzi koloretsuak eransten dizkiete. Hostoak erortzen doaz, ezinbestez. Laster da negua.\nBerrogeialditik noiz atera zain daudenek egunak kontatuko dituzte eta orriak egutegitik kenduko. Zifra eta datuak, udazkeneko orbelean pilatzen doazen eguneroko positiboak. Berriro ere ospitaleak betetzen ari direla ikusten duten osasun-langileen nekea metatzen ari den bezala.\nEgunak aurrera doaz eta agian buru osasunaren eguna (urriak 10), pobreziaren munduko eguna (urriak 17), misioetako mundu-jardunaldia (urriak 18), agian egun horiek ere egutegian seinalatuta egongo dira. Alzheimerraren eguna irailaren 21ean izan zen. Memoriatik erortzen doazen oroitzapenak, zimeldutako gogorapenez hustutako buru biluziak. Distantzia sozialaren garaian janzten gaituzten hitzik gabeko besarkada eta laztan abegikorrak.\nUrriak 4, Asisko Frantziskoren eguna. Gure asmoa berritzeko eguna gure ingurua eta inguratzen gaituztenak arreta handiagoarekin bizitzeko (Laudato Si' iraultza). Egun honen orria ere kendu egingo dugu. Egun bakoitzak berea duela gogoratzeko eguna. Etorkizuna kontrolatu nahi duen neurririk gabeko antsietateari aurre egiteko eguna. Oraindik kendu ez diren orriak.\nBada hilabete kurtsoa hasi zenetik. Orri gutxi batzuk jakintzarekin bete dira, gehienak zirriborroekin...\n75 urte Arantzazuko 'takoa' gure etxeetan dagoela, egunen joan-etorria markatuz. Orri bat kendu bestea ikusteko. Antsietatea alde batera uzten laguntzen duen automatismo ederra: orainean jarri arreta eta etorkizunari erne. Uste sendoarekin eta apaltasunez zain egon. Agian gure eta orainaren biluztasunak konfiantza-espazioetan hartzen baitute zentzua. Espazio horietan uzten gara maite gaituzten horiengandik maitatzen. Zeruko Aitak basoetako txoriei jaten ematen badie, nola ez gaitu ba gu zainduko?\nErortzen doazen egutegiko orriak. Zein zoragarria den udazkeneko baso koloretsuetan barna orbelaren gainean soseguz ibiltzea, banan-bana eroritako hostoen gainean. Begiratu dezagun atzera eta saiatu gogoratzen, gure bizitzaren egutegitik erori diren orri gainean ibiliz.\n1032. zenbakia jaitsi\n- La unción de los enfermos\n- Al verse desnudos, se hicieron taparrabos\n- Liderando con intención\n- Artaso lotan, Arantzazu iratzarri\n- Los problemas tienen solución si nos permitimos leer el enunciado\n- Aprender de quien curas\n- África Imprescindible Otoño 2020\n- Mensaje del Papa para el DOMUND 2020: La misión en tiempos de pandemia\n- Iraila atsegina\n- Europako istorioak eta historia\n- Eskolatu beharrean


Gaur, Bagunça! - Hor nonbait\nHor nonbait | 2008-06-08 01:00\nJai giro ederra dago Cuiabá MT ingurutik, larunbat festa baten lez....Familia eta lagun asko elkartuko gara gauez, afari-jai bat egiteko, garagardo eta samba artean.Hogeita hamar bat bilduko gara, dantza lehertu arte eginez, baten-bat moskorra handiaz joango da etxera.\n19.36 dira eta bero izugarria dago, 35 gradu, hau Euskal Herrian, ezineskoa da, eta gutxiago neguan.\nAfarirako erosketa guztiak Zanna eta biok egin ditugu, eta merkea benetan, euroarekin alderatuz.....(532 reais=70 euro)\nBiharko biharamunarekin jarraituko dut pasadizoaren bidea.\n*Jada argazki batzuk igo ditut Flickr-era, gehiago falta dira....(Interneteko nire orrialdea, hasiera batean ez dabilela dirudi, baina ez kezkatu, badabil....)\nMiren Aranzabal 2008-06-08 20:52 #1\nKixo Jon eta Zanna:
\nAsko botatzen zaituzten faltan.
\nBenetan merkea atera zaizuel afaris!!!!!
\nMuxu handi handi bat
\nAmatxo 2008-06-08 23:56 #2\nAmatxo 2008-06-09 00:09 #3\nJontxu Zanna:
Lehen idatxi dot Bagunca erantzunaz baina uste dot ez dozula hartu beharbada praktika faltatzen zait. Ezan dizut kontuz moskorrakin ja ja jaaaaaaaaaa. Lehen ezan doztazu Zanna ogean zegoela ospatzen egondalako, hori oso ondo dago, disfrutatu ahaldozuen guztia.
Muxutxus
Amatxo
\nAmatxo 2008-06-09 00:09 #4\nAmatxo 2008-06-09 00:10 #5\nMikel Larrañaga 2008-06-10 10:03 #6\n
Aupa primo!! (ta zanna ere)
\n
Atzo aitak esan zidan zure blog-an helbidea ta gaur goiz jaiki ostean, sartu ta edatzitako dena irakurri dot. A zer nolako enbidia!! Brasiltik bidaia eta bertako batekin gaiñera, herri bat ezagutzeko erarik onena. Gaurtik aurrera egunero jarraituko ditut zuen abenturak ta gustora gaiñera!
\n
Niretzat oingoa izango da azkenengo astea Bartzelonan. Lau urte luze ondoren etxera bueltatzeko momentua heldua da. Gogo askokin nabil bueltarako baña bertako gauzak faltan botako ditut, normala ezta?
\n
Bueno primo ta prima idatziko ditut erantzun gehiago hemendik aurrera ta pozten naz benetan zuen bidaiataz! Bidai ederra benetan. Ia irailan egunen batzuk libre hartzen ditudan bisitatxo bat egiteko.jeje.
\n
Muxu handi bat Zanna ta zuretzat!
\nLeire 2008-06-10 18:12 #7\n
eztakit nirekin gogoratzen zaren Leire naiz Gernikakoa, Ramiroren laguna. Kasualitatez aurkitu dut zure bloga. Oso ideia ona iruditu zait, ni ere brasilen egon nintzen joan zen udan, Huhezitik praktikak egiten, Brasilgo Nordestean hain zuzen ere. Jarraituko dut zure ibilbidea hemendik, nik ere bizitako momentuak gogoratuz. Ziur Brasiletaz maitemintzen zarela. Ondo izan eta besarkada bat zuri eta Zannari.
\nsegun 2008-06-10 22:30 #8\n
jarraituko ditut zuen bidaiaren gora-beherak. Nik be direla urte mordo bat, brasildar bategaz, 4 hilabeteko bidaia egin naban.